text:
Manicaland
Manicaland idunhu munyika yeZimbabwe.
Nzvimbo[chinja | edit source]
Dunhu rakapoteredzwa nedunhu reMashonaland East kumaodzanyemba, nyika yeMozambique kumabvazuva, dunhu reMasvingo nedunhu reMidlands kumadokero. Guta guru redunhu, Mutare (hugari:184,205)[1], rinova iro 265km kubva kuHarare, inova guta guru yenyika yeZimbabwe neguta rakakurisisa munyika iyoyo, netara.[2]
Ongororo[chinja | edit source]
Dunhu reManicaland rine nharaunda ye36,459 km2 nehugari hwemamirioni 1.57, sokubvira 2004.[3], and a population of approximately 1.57 million, as of 2004.[4] Guta reMutare ndiro guta guru redunhu.
Zvikwata[chinja | edit source]
Manicaland yakagovaniswa kuita zvikwata zvinomwe, Buhera, Chimanimani, Chipinge, Makoni, Chikwata Mutare iripakati, zvichisanganidza guta reMutare, Mutasa neNyanga iri kumadokero kwemaodzanyemba.
Vanhu[chinja | edit source]
Vanhu veku Manicaland vanotaura chiShona asi zvikwata zvakasiyana siyana zvinoitawo mitauro-pazasi (sub-dialect) wawo wega. Somuenzaniso, chikwata Mutasa chinoshandisa mutauro pazasi wechiManyika. Kuchikwata Makoni, vanhu vanoshandisa mutauro-pazasi unonzi Maungwe. vanhu vazhinji vanotevera zvinamato zvechivanhu asi vanoteverawo huKristu. Vazhinji maKristu vanova vatendi ve Kereke yeMethodist, vamwe veKereke yeEngland (kereke Anglican) asi vamwewo maRoma. Vamwewo vanopinda makereke echipostori.
Zvikoro muManicaland[chinja | edit source]
Kazhinji muManicaland munova nechikoro mukati metaramunyongo ye5km. Kune zvikoro zvakawanda zvepuraimari nesekondari zvinowanikwa mudunhu iri. Govaniso yezvikoro inoratidzwa mutafura iri pazasi.
Kwakawanikwa Ruzivo[chinja | edit source]
- ↑ Estimated Population of Mutare In 2004
- ↑ Road Distance Between Harare And Mutare With Map
- ↑ Surface Area of Manicaland District
- ↑ Estimated Population of Manicaland Province In 2004
- ↑ Manicaland Regional Education Office, 2004.


c: text/html

text:
Chipari
Chipari, barika kana kuti guru zvinoreva musha une murume akaroora vakadzi vanodarika mumwechete. Tsika dzemarudzi mazhinji emuAfrica dzinotendera varume kuita barika, ringava barika revakadzi vane hukama kana vatorwa vasina hukama. Mune dzimwe nhambo kunowanikwa vakadzi mukoma nemunin'ina vakaroorwa nemurume mumwe; dzimwe nhambo tete nemuzukuru vanowanikwa vakaroorwa pamurume mumwe. Asi hazvaiwanikwa kuti amai nemwanasikana vanororwa pamurume mumwe - apa shoko rokuti mai riri kushandiswa richibatanidza vakoma nevanin'ina vaAmai nyakutumburura.

robotstxt: allowed

filter: keep


text:
CHIREVO chevakuru chinoti, "Kana wafunga kudya imbwa idya iri hono" chakazadzikiswa nemumwe murume wechidiki wekwaNyashanu, kuBuhera uyo akashamisa vakawanda veko mushure mekudya nyama yembwa senzira yekuratidzira kugumbuka nemabatirwo aanoti anogara achiitwa nevabereki vake.
Nyaya iyi inonzi yakaitika nguva pfupi yadarika mumusha waSabhuku Jombo.
Ephias Marazi (34) ari kubvuma kuti akadya nyama yembwa senzira yekuratidza vabereki vake kutsutsumwa kwake pamusoro pemabatiro avanogara vachimuita.
Akaudza Kwayedza kuti: "Hakusi kunyepa kuti ndakadya nyama yembwa, ndakaidya zveshuwa.
"Ndakadya ari matumbu ayo ndakabika ndakazotorerwa imwe nyama yacho nababa pavakandiona vakanoirasa musango."
Ephias anoti "zvekurova" nyama yembwa zvaakaita hazvishamise sezvo achiti kune dzimwe nyika madzimai anogona kufamba asina kupfeka achiratidzira, vamwe vachiputitsa mabhomba nekuita zvimwe zvinhu zvakasiyana kuti vanzwikwe.
Anoti zvakare kune dzimwe nyika madzimai anogona kunyima varume vavo bonde kana ivo varume vachirambawo kupa madzimai avo sekuratidzira dakara zvavanenge vachida zvaitwa.
"Zvandakaita izvi ndaida kuendesa shoko kuvabereki vangu neruzhinji rekuti vanondibata hunhapwa, vanondiona sendisiri munhu.
"Imbwa iyi yakanga yafa yoga yaiva yaTatenda.
"Nyaya iyi yakabvira muzhizha apo munda wangu wakadyiwa nemombe dzababa, vakaramba kundiripa uyewo vanogara vachingondishora pamwe chete naamai pasina chavanoti ndinogona pano pamusha," akadaro.
"Hapana chakaipa chandakaita pakudya nyama yembwa, chionai mashoko angu andaida kusvitsa ekuti ndinoshungurudzwa ari kufamba zvakonzera imi vatori venhau kusvika kuno kure kwakadai muchibva kuHarare.
"Kana Ishe Nyashanu pano vachauya vanzwa nyaya iyi maiburitsa. Ndinodawo kuti vabereki vangu vandione semunhu kwete semhuka," akadaro.
Anoti imbwa iyi yafa, akaivhuna ndokubika matumbu ayo ndokutanga kudya vabereki vake vachiona sezvo akavataurira kuti aidya nyama yembwa izvo zvakazoita kuti baba vake vamhanye kunotaurira amai vake nezvechiitiko ichi.
Imbwa iyi, anodaro, aida kuitenga kuna Tatenda nemari inoita US$25 asi yakazofa asati akwanisa kubhadhara mari yaidiwa.
Murume uyu anoti anoshanda zvikuru nevabereki vake kuita mabasa epamusha asi havana chavanomupawo semuripo kunyangwe vakatengesa zvirimwa zvavanorima naye nemuriwo wekubindu ravo.
"Baba vakambondivimbisa kuti vachandipa mari nekushanda kukuru kwandinoita pamusha asi kusvika nanhasi uno hapana zvavakamboita," akadaro.
Obvunzwa nezvemanakiro enyama yembwa yaakatetena, Ephias akati inongonaka sezvinoita dzimwe nyama, "musiyano hapana".
Imwe nyaya zvakare yakataurwa naEphias anoti vabereki vake vanopota vachitengesa huku dzake iye asingazive vachidya mari yake pasina kana shoma yavanomupa.
"Mari yangu yehuku havandipe, vanoita zvavanoda neni vachindibata kaki. Nyorai zvose zvandiri kutaura," akadaro.
Ephias anoti akaedza kuendesa nyaya yekunetsana kwake nevabereki vake kune vamwe vakuru mumusha uyu nevemunharaunda asi hapana chakagadzirika kusvika azofunga zvekudya nyama yembwa iyi.
VaMussa Marazi, vanova baba vaEphias naamai vake, Maria Nyamisa, havana kuonekwa pakashanyirwa musha wavo svondo rapera neKwayedza sezvo vakanzi vakange vafamba rwendo.
Sabhuku havana kuonekwa zvakare kuti vapewo mafungiro avo panyaya iyi.
Muvakidzani wemhuri iyi, Augustine Marasha (40), anoti pavakanzwa nyaya iyi vakafungidzira kuti ndeye manyepo ndokuzotaura nemurume uyu uyo akabvuma kuti akange adya nyama yembwa.
"Yakatishamisa nyaya iyi zvekuti zvinotyisa, hatizivi kuti sei sabhuku vedu vasina kuendesa nyaya iyoyi kwaShe Nyashanu nekuti mashura chaiwo aya," akadaro Marasha.
Vamwe vanhu vemunharaunda vane nefungidziro yekuti murume uyu anogona kunge ave kurasa njere.
Vamwewo vanoti vanomuziva kuti munhu ane pfungwa dzakadzikama uye akadya nyama yembwa iyi senzira yekuratidzira mabatirwo akaipa ayo ari kuitwa nevabereki vake.
- mapepanhau


text:
Rupfuturanegetsi
Rupfuturanegetsi (Electrolysis in English) chiitiko chinoshandiswa kupfutura maAyoni akabatana kuti apatsanurwe kuchishandiswa magetsi. Apa maAyoni anenge ari mumunyungu unopereka magetsi unonzi. Chiitiko ichi chinoshandiswa paSable Chemicals kuKwekwe apo vanoshandisa magetsi kupatsanura oxygen ne hydrogen anova magasi anogadzira mvura.
Kurerutsa Mutauro[chinja | edit source]
Zvakanaka kuti tipe mashoko anorerutsa kuzotaura zvidzidzo izvi tichipfuurira mberi.
- Oxygen can be obtained by electrolysis of water - pakuturikira toti Oxygen inowanikwa panoitwa rupfuturanegetsi rwemvura.
- Electrolytic solution yokuturikirwa kunzi munyungu wemupfutukanegetsi.
- Electrowinning inenge yonzi
- Electrorefining inenge yonzi runatsanegetsi; electrorefiner yonzi munatsanegetsi.


text:
Haro
Muchidzidzo Taranyika shoko rokuti haro (mountain pass in English) rinoreva nzvimbo yakaderera iri pakati pemandundu (Mountain range) emakomo. Kazhinji haro rinowanikwa riri pamusoro penzvimbo inovambira rwizi. Kukosha kweharo pamandundu emakomo kunoonekwa pakuti migwagwa yaivakwa ichipinda nepavende kuti nhambwe yemukwidza wegomo ive duku. MuZimbabwe haro rinozivikanwa zvakanyanya riri kwaMutare rinonzi Christmas Pass.
Mamwe mazwi anoshandiswa kutsanagura vende iri ndeekuti haro, kana kuti hanu.


text:
Gideon Gono
Gideon Gono (akaberekwa 29 November 1959) ndiye Mukokeri Mukuru weReserve Bank of Zimbabwe (RBZ) uye akambenge ari mukokeri mukuru weJewel Bank, inova yaimbonzi Commercial Bank of Zimbabwe.
Mavambo neKukura kwaGono[chinja | edit source]
Gideon Gono akatanga kushanda mugore 1977 ari mubiki wetiyi kukambani yeNational Breweries kuKweKwe. Murume uyu akanyora bvunzo dzeO-level neA-level achidzidza ari kumba. Akazoshandira Zimbabwe Fertiliser Company semuchengeti wemabhuku ezvemari - Bookkeeper. Mushure mekushandira Van Leer basa raAccountant akashevedzwa kuita Maneja wezveMuduso (Finance Manager) ku Zimbabwe Development Bank (ZDB) mugore 1987. Akazosiya basa kuZimbabwe Development Bank mugore 1995, panguva iyo anga ava Maneja weBambarose General Manager. Akazokwirira achiita Mukokeri Muzvinabamba webhanga rakaparara reBank of Credit and Commerce of Zimbabwe (BCCZ). Gono anozivikanwa saiye munhu akamutsiridza bhanga reBCCZ rakanga rakundika, ndokurisimbisa rava kunzi The Commercial Bank of Zimbabwe, kana kuti 'Jewel Bank'. Bhanga iri rakazokura rikabva rozivikanwa serimwe remabhanga makuru munyika yeZimbabwe. Kumutsurudza kwaakaita bhanga iri kwaita kuti Gideon Gono awonekere nokuva nomukurumbira izvo zvakabatsira kuti azopiwa basa reMukokeri Mukuru weReserve Bank of Zimbabwe
Gideon Gono akaverenga akapiwa degree reMasters in Business Administration paUniversity of Zimbabwe, akazova murariridzi pachikoro ichi uye akagadzwa kuti atungamire Dareguru reUniversity of Zimbabwe. Chikoro chikuru ichi chakamupawo dhigiri roruremekedzo


text:
Chiremba
Chiremba (medical doctor in English) munhu akadzidza basa rehurapi zvikurusei akaenda kuUniversity makore mashanu zvichienda mberi. Ana chiremba vazhinji vanotanga basa vaverenga MBChB degree kana Bachelor of Medicine and Surgery.
Izwi rekuti Chiremba rakabva kurudzi revanhu vaye vanonzi Varemba (the Lemba people). Vanhu ava vaigara kunzvimbo yeGreat Zimbabwe vachibatsira pakurapa uye pakuvaka. Nhoroondo dzevaremba dzinoti vanhu ava vakabva kunyika yeIsrael, vakaenda nekuYemen, ndokuzouya kuZimbabwe nekunedzimwe nzvimbo dzakatenderedza.
Kuti "Chiremba," zvakabva pakamucheka kana kuti kashinda kanoshandiswa nevaRemba mushure mekunge vachecheudzwa. Kamucheka aka kane basa rekuti ronda rekuchecheudzwa (circumcision) rikasire kupora sezvo kachiita kuti nhengo yechirume isagumhane nemuviri.
Zita rekuti Chiremba rakazobva panhau iyoyi yekuti vaRemba vaive nembiri yekurapa.


text:
Muchidzidzo fundoyetsimba, madziya (heat kuEnglish) zvinoreva mhando yesimba rinoyerera pakati pezviro zviviri zvine hujoto hwakasiyana.
Madziya anoyerera kubva panzvimbo ine hujoto huri hukuru kuenda kune ine hujoto hudiki. Sokuti madziya anoyerera kubva panzvimbo ine hujoto hwe 100o kuenda kunzvimbo ine hujoto hwe 40o.
Madziya anopimwa nechiyero chinonzi Joule chinove chimwechete chinoshandiswa kupima dzimwe mhando dzesimba.
TsikaEdit
Kana nzvimbo ine kudziya kwakanyanya inonzi ine mbirira kana kuti chifundi.
- Ndatadza kupinda mumba nokuti mune mbirira.
- Akatadziswa kufema nembirira yesora raitsva.


text:
Ndivanaani Vari Kuita Kuda kwaJehovha Mazuva Ano?
Zvapupu zvaJehovha zvinowanika pasi rose uye zvinobva mumarudzi ose netsika dzose. Chii chakabatanidza boka iri rine vanhu vakasiyana-siyana?
Chii Chinodiwa naMwari?
Mwari anoda kuti kuda kwake kuzivikanwe pasi rose. Chaanoda chacho chii, uye ndivanaani mazuva ano vari kudzidzisa vamwe nezvacho?
Zvapupu zvaJehovha Vanhu Verudzii?
Unoziva Zvapupu zvaJehovha zvingani? Chii chaunonyatsoziva nezvedu?
Nei Tichinzi Zvapupu zvaJehovha?
Ona zvikonzero zvitatu nei takazotanga kushandisa zita iri.
Chokwadi cheBhaibheri Chakawanikwazve Sei?
Tingava sei nechokwadi chokuti tinonzwisisa zvinodzidziswa neBhaibheri?
Takabudisirei Shanduro yeNyika Itsva?
Chii chinoita kuti shanduro iyi yeShoko raMwari ive yakasiyana nedzimwe?
Chii Chauchawana Pamisangano Yedu yechiKristu?
Tinoungana pamwe chete kuti tidzidze Magwaro uye kuti tikurudzirane. Uchagamuchirwa noushamwari!
Kuwadzana Nevatinonamata Navo Kunotibatsira Sei?
Shoko raMwari rinokurudzira kuwadzana kwechiKristu. Dzidza kuti ungabatsirwa sei nokuwadzana kwakadai.
Misangano Yedu Yakaita Sei?
Wakamboshamisika here kuti chii chinoitwa pamisangano yedu? Hapana mubvunzo kuti uchafadzwa nemhando yedzidzo yeBhaibheri yaunogona kuwana ikoko.
Nei Tichipfeka Zvakanaka Pamisangano Yedu?
Zvatinopfeka zvine basa here kuna Mwari? Dzidza kuti mazano api eBhaibheri anotibatsira pakusarudza zvokupfeka uye pakushambidzika.
Ndeipi Nzira Yakanakisisa Yokugadzirira Nayo Misangano?
Kufanogadzirira misangano yedu kuchaita kuti ubatsirwe nayo zvikuru.
Chii Chinonzi Kunamata Kwemhuri?
Ona kuti urongwa uhwu hungakubatsira sei kuswedera pedyo naMwari uye kusimbisa ukama hwemhuri yako.
Nei Tichipinda Magungano Makuru?
Gore rimwe nerimwe, tinoungana pazviitiko zvitatu zvinokosha. Ungabatsirwa sei nemagungano aya?
Basa Redu Rokuparidza Umambo Rakarongwa Sei?
Tinotevedzera muenzaniso wezvakaitwa naJesu achiri panyika. Ndedzipi dzimwe dzenzira idzi dzokuparidza nadzo?
Chii Chinonzi Piyona?
Zvimwe Zvapupu zvinopedza maawa 30, 50, kana kuti kunyange anopfuura pamwedzi mubasa rokuparidza. Chii chinovakurudzira?
Zvikoro Zvipi Zvakaitirwa Mapiyona?
Idzidzo ipi inokosha inowaniswa vaya vanozvipira kupa nguva yavo yakazara kubasa rokuparidza Umambo?
Vakuru Vanobatsira Sei Ungano?
Vakuru varume vane ukama hwakasimba naMwari avo vanotungamirira muungano. Vanopa rubatsiro rwakaita sei?
Basa reVashumiri Vanoshumira Nderei?
Vashumiri vanoshumira vanobatsira kuti zvinhu zvifambe zvakanaka muungano. Ona kuti basa ravo rinobatsira sei vose vanopinda misangano.
Vatariri Vematunhu Vanotibatsira Sei?
Vatariri vematunhu vanoshanyira ungano nechinangwa chipi? Ungabatsirwa sei nokushanya kwavanoita?
Tinobatsira Sei Hama Dzedu Dziri Mumatambudziko?
Dambudziko parinouya, tinokurumidza kuronga kupa ruyamuro runobatsira uye nyaradzo inobva muMagwaro kune vaya vanenge vawirwa nenjodzi. Munzira dzipi?
Ndiani Boka Romuranda Akatendeka, Akangwara?
Jesu akavimbisa kuti aizogadza boka romuranda kuti rigovere zvokudya zvine chokuita nokunamata panguva yakakodzera. Izvi zviri kuitwa sei?
Dare Rinodzora Rinoshanda Sei Mazuva Ano?
Muzana remakore rokutanga, boka duku revarume vakuru nevaapostora raishumira sedare rinodzora muungano yechiKristu. Ko nhasi?
Chii Chinonzi Bheteri?
Bheteri inzvimbo yakasiyana nedzimwe ine chinangwa chinokosha zvikuru. Dzidza zvakawanda nezvevaya vanoshanda ipapo.
Pahofisi Yebazi Panoitwei?
Vanenge vashanya vanobvumirwa kutenderera vachiratidzwa chero imwe yemahofisi edu ebazi. Tinokukoka kuti uitewo kudaro!
Mabhuku Edu Anonyorwa Uye Anoshandurwa Sei?
Tinobudisa mabhuku mumitauro inopfuura 700. Nei tichiita zvose izvozvo?
Mari Inoshandiswa Pabasa Redu Romunyika Yose Inobva Kupi?
Panyaya yokutsigira nemari, chii chinoita kuti sangano redu risiyane nezvimwe zvitendero?
Dzimba dzoUmambo—Dzinovakirwei Uye Dzinovakwa Sei?
Nei nzvimbo dzedu dzokunamatira dzichinzi Dzimba dzoUmambo? Dzidza zvakawanda nezvokuti zvivako izvi zvine mwero zvinobatsira sei ungano dzedu.
Tingabatsira Sei Kuti Imba Yedu yoUmambo Irambe Yakanaka?
Imba yoUmambo yakachena uye inotarisirwa zvakanaka inoita kuti Mwari wedu arumbidzwe. Urongwa hupi hunoitwa pakutarisira Imba yoUmambo yekwenyu?
Raibhurari yepaImba yoUmambo Inogona Kutibatsira Sei?
Une zvaungada kutsvakurudza here kuti uwedzere zivo yako yeBhaibheri? Shanyira raibhurari yepaImba yoUmambo!
Panzvimbo Yedu Yokubudisira Mashoko paIndaneti Panowanikwei?
Unogona kudzidza zvakawanda nezvedu uye zvatinotenda uyewo unogona kuwana mhinduro dzemibvunzo yako yeBhaibheri.
Uchaita Kuda kwaJehovha Here?
Jehovha Mwari anokuda zvechokwadi. Ungaratidza sei kuti unomuda nemararamiro aunoita?


text:
Bhaibheri Rinombodzidzisei Chaizvo?
Bhuku iri rinokubatsira kuti uzive zvinotaurwa neBhaibheri panyaya dzakadai sokuti, nei tichitambura, chii chinoitika kana munhu afa, tingaitei kuti mhuri dzedu dzifare nedzimwewo nyaya.
Izvi Ndizvo Zvaida Mwari Here?
Zvimwe uri kunetseka kuti sei panyika paine matambudziko akawanda kudai. Unozviziva here kuti Bhaibheri rinoti matambudziko ose aya achapera uye iwe unogona kurarama munyika yacho yakanaka?
CHITSAUKO 1
Chokwadi Pamusoro paMwari Ndechipi?
Unofunga kuti Mwari anokuda here? Verenga unzwe kuti Bhaibheri rinoti Mwari ane unhu hwakaita sei uye zvaungaita kuti uve pedyo naye.
CHITSAUKO 2
Bhaibheri—Bhuku Rinobva Kuna Mwari
Bhaibheri ringakubatsira sei kukunda matambudziko ako? Nei uchigona kuvimba nezvarinotaura?
CHITSAUKO 3
Chinangwa chaMwari Nokuda Kwenyika Ndechei?
Mwari achaita here kuti nyika ive sezvaaida pakutanga? Achazviita rini?
CHITSAUKO 4
Jesu Kristu Ndiani?
Ona kuti sei Jesu achinzi ndiye Mesiya ainzi achauya, uye kuti akabvepi uye kuti sei achinzi mwanakomana waMwari akaberekwa ari mumwe oga.
CHITSAUKO 5
Rudzikinuro rwaKristu—Chipo Chikuru Kwazvo chaMwari
Zvinorevei wadzikinurwa? Kufa kwaJesu kune zvakunokubatsira here?
CHITSAUKO 6
Vakafa Vari Kupi?
Verenga Bhaibheri unzwe kuti kana munhu afa anoendepi uye kuti sei tichifa.
CHITSAUKO 7
Tariro Yechokwadi Nokuda Kwevadiwa Vako Vakafa
Une hama kana shamwari yakafa here? Zvinoita here kuti uzovaonazve? Verenga unzwe zvinodzidziswa neBhaibheri nezvekumutswa kwevakafa.
CHITSAUKO 8
Umambo hwaMwari Chii?
Vakawanda vanoziva munamato waShe. Mashoko okuti: “Umambo hwenyu ngahuuye” anorevei?
CHITSAUKO 9
Tiri Kurarama Mu“mazuva Okupedzisira” Here?
Verenga unzwe kuti sei tichiti zviri kuitika mazuva ano zvinoratidza kuti tiri kurarama mu“mazuva okupedzisira” sezvakagara zvataurwa neBhaibheri.
CHITSAUKO 10
Zvisikwa Zvomudzimu—Zvazvinoita Kwatiri
Bhaibheri rinotaura nezvengirozi uye madhimoni. Ngirozi nemadhimoni zviriko here? Pane zvazvinoita kwatiri here?
CHITSAUKO 11
Nei Mwari Achibvumira Kutambura?
Vakawanda vanofunga kuti Mwari ndiye anokonzera kutambura. Iwe unotii nazvo? Ona kuti Mwari anoti nei tichitambura.
CHITSAUKO 12
Kurarama Nenzira Inofadza Mwari
Zvinoita kuti tirarame upenyu hunofadza Jehovha. Unotogona kuva shamwari yake.
CHITSAUKO 13
Ona Upenyu Sezvinoita Mwari
Mwari anoti kudini nokubvisa nhumbu, kuisirwa ropa, uye upenyu hwemhuka?
CHITSAUKO 14
Kuita Kuti Upenyu Hwenyu Hwemhuri Hufadze
Rudo rwaiva naJesu ndirwo runofanira kuva nevarume, vakadzi, vabereki uye vana. Pane zvatingadzidze kwaari here?
CHITSAUKO 15
Kunamata Kunobvumirwa naMwari
Ona zvinhu 6 zvinoitwa nevanamati vechokwadi.
CHITSAUKO 16
Tsigira Kunamata Kwechokwadi
Idambudziko ripi raungasangana naro pakuedza kutsanangurira vamwe zvaunotenda? Ungavaudza sei asi usingavagumburi?
CHITSAUKO 17
Swedera Pedyo naMwari Nokunyengetera
Mwari anokunzwa here paunonamata? Kuti uzive mhinduro yacho unofanira kunzwisisa kuti Bhaibheri rinoti kudii nezveminamato.
CHITSAUKO 18
Kubhabhatidzwa uye Ukama Hwako naMwari
Unofanira kuita sei kuti uzobhabhatidzwa? Verenga unzwe kuti kubhabhatidzwa kunorevei uye kunoitwa sei.
CHITSAUKO 19
Ramba Uri Murudo rwaMwari
Tingaratidza sei kuti tinotenda Mwari nezvaakatiitira?
MASHOKO OKUWEDZERA
Zita raMwari—Kushandiswa Kwaro uye Zvarinoreva
Zita raMwari rakabviswa mumaBhaibheri akawanda. Nei? Kushandisa zita raMwari kwakakosha here?
MASHOKO OKUWEDZERA
Kuzivisa Kunoita Uprofita hwaDhanieri Kusvika kwaMesiya
Mwari akataura gore raizouya Mesiya pachine makore 500 Mesiya wacho asati auya. Verenga unzwe nezveuprofita uhwu!
MASHOKO OKUWEDZERA
Jesu Kristu—Mesiya Akapikirwa
Jesu akazadzisa uprofita hwose hwaitaura nezvaMesiya. Verenga muBhaibheri rako uprofita hwacho.
MASHOKO OKUWEDZERA
Chokwadi Pamusoro paBaba, Mwanakomana, uye Mudzimu Mutsvene
Vanhu vakawanda vanofunga kuti Bhaibheri rinodzidzisa kuti Mwari, Jesu neMudzimu mutsvene chinhu chimwe chete. Ichokwadi here?
MASHOKO OKUWEDZERA
Nei vaKristu Vechokwadi Vasingashandisi Muchinjikwa Pakunamata
Jesu akafira pamuchinjikwa here? Verenga unzwe kuti Bhaibheri rinoti kudii.
MASHOKO OKUWEDZERA
Kudya kwaShe Kwemanheru—Chiitiko Chinokudza Mwari
VaKristu vanorayirwa kuti vayeuke zuva rokufa kwaKristu. Zuva racho rinofanira kuyeukwa riini uye sei?
MASHOKO OKUWEDZERA
“Mweya” uye “Mudzimu”—Mashoko Aya Anomborevei Chaizvo?
Vakawanda vanofunga kuti kana munhu afa pane chimwe chinhu chinobuda mumuviri choenda kudenga. Shoko raMwari rinoti kudii?
MASHOKO OKUWEDZERA
Sheori uye Hadhesi Chii?
Mamwe maBhaibheri anoshandisa mashoko okuti “guva” kana kuti “hero” panzvimbo paSheori kana kuti Hadhesi. Mashoko aya anorevei?
MASHOKO OKUWEDZERA
Zuva Rokutongwa—Chii?
Verenga unzwe kuti sei zuva rokutongwa richava nguva inofadza kune vanoita zvakanaka.
MASHOKO OKUWEDZERA
1914—Gore Rinokosha Muuprofita hweBhaibheri
Chii chiri muBhaibheri chinoratidza kuti mugore ra1914 pane zvinokosha zvakaitika?
MASHOKO OKUWEDZERA
Mikaeri Ngirozi Huru Ndiani?
Bhaibheri rinotiudza kuti ngirozi iyi huru ine simba ndiani. Verenga unzwe zvakawanda nezvayo uye kuti iri kuitei iye zvino.
MASHOKO OKUWEDZERA
Kuziva “Bhabhironi Guru”
Muna Zvakazarurwa tinoudzwa nezvemukadzi anonzi “Bhabhironi Guru.” Mukadzi chaiye here? Bhaibheri rinoti kudii?
MASHOKO OKUWEDZERA
Jesu Akaberekwa Muna December Here?
Verenga uone zvaiva zvakaita mamiriro okunze panguva yakazvarwa Jesu. Izvi zvinoita kuti titi kudii?
MASHOKO OKUWEDZERA
Tinofanira Kupemberera Mazororo Here?
Mazororo akawanda anopembererwa kwaunogara akabvepi? Uchashamisika ukanzwa mhinduro dzacho.


text:
Mbereki yemagetsi
Muchidzidzo fundoyetsimba shoko rokuti kupereka magetsi (conduct in English) rinoreva kutakura magetsi kubva pane nzvimbo kuenda pane imwe. Simbi dzinopereka magetsi kubva panzvimbo A kuenda pana B. Apa kupereka kutaura kuti magetsi ndiwo achafamba, iyo simbi pachayo inokwanisa kusafamba asi ichifambisa magetsi. Iri shoko rokuti kupereka richafanobata kusvika pawanikwa rimwe riri nani. Simbi inopereka magetsi inogwinha nokuda kwemagetsi ayakatakura. Copper ndiyo simbi inoshandiswa kunyanya pakupereka magetsi nokuti inotakura zvakanaka pane dzimwe simbi, isingarase simba remagetsi.
Kupiwa kwezita[chinja | edit source]
Apa zviri kuitwa nesimbi inotakura magetsi zvakafanana naTete vanonopereka muzukuru wavo Kundayi kwaBangamuseve uko akaroorwa asi ivo Tete pachavo vasiri kubva pavo pamusha pavanogara. Apa Tete vanonosvitsa Kundayi kumusha kwemurume wake asi yavo nzvimbo yavanogara haichinje. Iri shoko richashandiswawo kutaura kufamba kwemadziya kubva panopisa kuenda panotonhora; zvakare simbi dzinopereka madziya zvakanaka.
- Chiro chinotakura kana kupereka magetsi chinonzi mbereki yemagetsi, pahuwandu mbereki dzemagetsi, . Simbi inonzi copper inoshandiswa kunyanya pakupereka magetsi.
- Chiro chisingatakure kana kupereka magetsi chinonzi rutsuwa rwemagetsi. Ceramic inoshandiswa serutsuwa rwemagetsi pamapango anotsigira waya dzemagetsi nokuti iyo ceramic haitenderi kuyerera kwemagetsi mairi.


text:
RWENDO rwuno tati timbobata nezvekudyidzana kwemadimikira nezvipauro. Chipauro ndiro shoko rinotsanangura mamiriro chaiwo echinhu. Tikatora dimikira rokuti, “Ruwoko rurefu” zvinodudzira munhu anoba.
Shoko rekuti, “rurefu”, chipauro nokuti rinotsanangura mamiriro eruwoko.
Ngatingwarirewo sungavirirano yemazwi nezvipauro zvacho. Zvino chiedzaiwo kurodza dzenyu pfungwa nekunyurura zvipauro zviri mumadimikira ari pazasi pamwe nokuadudzira. Pabasa rekumberi kwemberi vadzidzisi mungaedza kupatsanura mhando dzezvipauro muchiti chipauro cheruvara, chemamiriro kana chedudziramuiti.
1. Kuva mutete – haungaukwanise mutoro.
2. Kudya zvavapfupi nekureba – kuwana zvaunoda nokudzvinyirira vamwe.
3. Kuva nemoyochena – moyo wakanaka.
4. Musha mutema – mumusha uchangobva kufa munhu.
5. Kuva usiku utema – kupusa.
6. Kuudzwa makobvu namatete – kutukirirwa zvinorwadza.
7. Kuchekwa nerakagomara – kurwadziswa.
8. Mutambo watsvuka ropa – zvinhu zvaipa.
9. Kutanda botso – kutambudzwa nemweya waamai vakafa vaine chigumbu.
10. Muroora wekuzvara manyatatu (triplets) – wokuzvara vana vatatu nguva imwe.


text:
Kamba dzenhapwa
Shoko rokuti kamba dzenhapwa (Concentration camp kuChirungu) rinoreva kamba dzinotenherwa vanhu nenzira yekumanikidzwa uye zvisiri pamitemo yakaysarukana. Kazhinji vanhu ava vachigara zvisina kusununguka munzvimbo dzisina kutsvinda uye dzisina kudya kwakakwana. Magariro emukamba dzenhapwa haagamuchirike pamberi pemutemo wenyika zhinji nokuti vanhu vakatapwa havana mukana wekuva nemumiriri pamberi pedare remhosva. Nokumwe kutaura idzi ikamba dzevakokorodzwa vasina mhaka pamberi pemitemo yenyika, chikonzero chekusungwa chiri: ruvengo, rusarurarudzi, rusaruraganda kana imwewo mhando yerusaruraboka.
Munguva yaitonga bato reNazi kuGermany, nyika iyi yakavaka kamba dzenhapwa zhinji dzaitenherwa vanhu vanosanganisira maJudah, vaRomani nengochani. Kamba dzevatapwa dzekutanga dzakavakwa muGermany pakagadzwa Adolf Hitler kuva mutungamiri wehurumende yeGermany muna ndira wa1933. Kamba idzi dzaitenherwa vainzi vavengi vebato reNazi uye vatungamiri vemasangano evashandi; pakupera kwegore 1933 kamba idzi dzakanga dzave nevasungwa 45,000 uye huwandu hwakakura mushure mekupiswa kwakaitwa dare reReich mugorero.


text:
VANHU vaive mudare vakashamiswa apo mumwe mukadzi akati aida mendenenzi ye$4 000 pamwedzi yekuchengeta mwana mumwe chete kubva kumurume wake uyo waakati anoshandira kunyika yeRwanda achitambira US$6 000.
Blessing Chigura akaendesa Twirai Lister Katsvairo kuHarare Civil Court achiti haasi kuchengeta mwana wake.
“Ndinokwanisa kushanda kuti ndizvichengete asi iye akandirambidza akati ndigare pamba ndichichengeta mwana. Iye anoshandira kuRwanda uko anopihwa mari yakawanda inoita US$6 000 pamwedzi.
“Ndinogara naamai vake, vanin’ina vake nehanzvadzi dzake saka tinodawo kudya tichiguta, handisi kuti abhadhare mendenenzi yavanhu vese ava asi kuti chandinodya ndicho chavanodyawo. Ndinoda mari yekutenga airtime, ndinomufonera mazuva ese nekuti ndinenge ndamusuwa uye mwana anenge achidawo kutaura nababa vake mazuva ose.
“Nekudaro ndinoda $4 000. Ainge asisatengere mwana mbatya nekubhadhara mari yekuchikoro akatozobhadhara pandakamupa mapepa ekuti auye kudare.”
Chigura akaenderera mberi achiti iye nemwana wake vanoda kuendawo kushanyira nzvimbo dzakasiyana- siyana pazororo saka aida US$500 pamwedzi.
“Saamai vanozviti vane musha wavo ndinenge ndichida kumboendawo kuMbare kunotenga-tenga, shuwa ndingati pandinoda kutenga shuga kana mabanana emwana ndomufonera ari kuRwanda?” akadaro Chigura.
Katsvairo akaramba zvitaurwa naChigura achiti:
“Ndinobhadhara rendi, magetsi, mvura nemari yechikoro yemwana pamwedzi. Mwana haasati ambodzingwa kuchikoro nekuti handina kubhadhara mari. Zvaari kutaura zvekuti mwana anoda kushanya hatiite izvozvo, mumba medu pazororo tinoenda kumusha.
“Nyaya iri pano haisi yekuti munhu uyu ari kuda mari yemendenenzi asi kuti anoda kutongera mari yangu. Ndaimbotumira mari kwaari asi pandaiuya kuno ndaiona aine zvikwereti zverendi, magetsi nemvura ndoshaya kuti mari yaishanda chii.”
Mutongi Gamuchirai Siwardi akati Katsvairo abhadhare US$100 pamwedzi.


text:
SACHIGARO weDynamos FC, Kenny Mubaiwa, anoti chikwata chavo chiri muhurukuro nekanzuru yeHarare kuti chikwanise kudzokera kunoshandisa nhandare yeRufaro Stadium mumitambo yemuligi zvichitevera kudzikira kwevatsigiri vari kuuya kuzoona mitambo yavo kuNational Sports Stadium.
Makore adarika, DeMbare sezita remadunhurirwa reDynamos, yaizivikanwa ichishandisa nhandare yeRufaro Stadium iyo iri kuMbare muHarare asi gore rino yakabva ndokutanga kushandisa National Sports Stadium.
Zvisinei, zvinhu hazvisi kufambira chikwata ichi zvakanaka kunhandare iyi sezvo vatsigiri vari kubhadhara kuzoona mitambo yacho vari kudzikira zvikuru.
Mubaiwa anoti chikwata chavo chiri kushamisika zvikuru nekuderera kuri kuita vatsigiri vari kuuya kuzoona mitambo yavo saka parizvino vave kumhanya-mhanya kutsvaga nzira dzekuti vagadzirise dambudziko iri.
Kudzikira kwekutsigirwa kwenhabvu kwakaonekwa svondo radarika apo Dynamos yakasangana neHighlanders mumutambo weligi reCastle Lager Premiership.
Mutambo wezvikwata zviviri uyu unozivikanwa nevazhinji uchipindwa nevatsigiri vakawanda uye kare vamwe vaitotadza kupinda munhandare nekuzara asi svondo radarika nhandare iyi yainge isina kuzara sezvinotarisirwa.
Mubaiwa anoti nhabvu ibhizimisi asi parizvino harisi kufamba zvakanaka nekuda kwezvikonzero zvakasiyana zvakafanana nekushaikwa kwemari nevatsigiri uye nekuda kwemitambo yeWorld Cup iyo iri kutambirwa kuBrazil parizvino.
“Nhabvu ibhizimisi asi parizvino zvinhu hazvisi kufamba sezvataitarisira.
“Kana zvisingafambe totsvaga zvimwe zviri nani kuti tiite mari, saka isu tave kutsvaga kuti togadzirisa sei dambudziko iri.
“Chandinoona ndechekuti mari yacho hakuna, iri kunetsa kuwana uye World Cup iri kutambwa kuBrazil iyi iri kutikanganisa zvikuru sezvo iri kutitorera vatsigiri vedu vese.
“Asi isu tiri kumhanya-mhanya kuti togadzirisa sei dambudziko iri nekuti nhabvu ibhizimisi ndizvo zvatinouyira kubasa mazuva ese,” akadaro Mubaiwa.


text:
MUMWE mukomana wekuChimbindi, kwaSeke anoti ari kunetsekana nenyaya yekuti hama dzake dzakamutengera bhokisi rekumuviga ari mushure mekunge dzatambira mashoko ekuti iye ainge afa asi ari mupenyu.
Alfred Nyarire (27), uyo anoshanda kuMwashita Mine, kuMazowe ndiye akanzi afa asi chokwadi ndokutozobuda apo hama dzake dzakaenda kubasa kwake nebhokisi rekunoisa chitunha chake, ndokumuwana achitoshanda, ari mupenyu kwete ari chitunha.
Izvi zvakaitika nomusi weChina chesvondo radarika apo amai vake, Christina Machingura, vakafona panharembozha yeshamwari yake vachimubvunza ndokubva vaudzwa kuti ainge ashaya.
Kwayedza svondo rapera yakaita hurukuro naAlfred mupenyu kwete "chitunha".
"Munhu wamuri kutsvaga ainzi akafa ndini. Amai vangu vakafona kubasa kwandaishanda vachiti vari kutsvaga "Mhofu" rinova zita remutupo wangu randinodanwa naro kubasa. Saka kubasa kwedu kune mumwe ainziwo Mhofu aive nemutupo mumwe chete newangu uyo akange achangobva mukushaya. Ndipo pavakabva vangotaurirwa kuti Mhofu wamuri kutsvaka akashaya," akadaro Alfred.
Akati vakaedza zvekare kufona panharembozha yake asi zvakaramba nekuti bhatiri rakange risina moto.
"Ndakanzwa kuti pakaitwa mariro pano pamusha, vanhu vakaungana uye vakachema zvikuru. Zvakarwadza vanhu nekuti mashoko aya akauya mushure memazuva maviri ekushaya kwatete, hanzvadzi yababa. Saka vanhu vakange vapererwa kuti nhamo dzoita zvekutevedzana here," akadaro.
Alfred akati haasi kuwana hope dzakanaka kubvira pachiitiko ichi.
"Ndinoti dzimwe nguva ndirere ndikafunga kuona kwandakaita vanababamudiki vachisvika kubasa kwangu vakatakura bhokisi jena vachinditsvaka vachiti ndakafa ndinobatwa nebuka zvekutoridza mhere ndotozunzwa nekanin'ina kangu nekuti handisati ndaroora.
"Zvinhu zvinotyisa kuverengerwa kuvafi iwe uri mupenyu nekuti dzimwe nguva ndinotofunga kuti asi rufu rwangu rwave pedyo here kana kuti rushambwa," akadaro Alfred.
Akati bhokisi jena iri rakange ratengwa nasekuru vake vachibatsirana nehanzvadzi yake mushure mekuita mudeme-mudeme.
"Bhokisi racho rakatozodzorerwa kuMushawawasha kumusika uri kuMbare uko rainge ratengwa asi nyakuvatengesera akati achatodzorera mari yacho pashoma-pashoma nekuti ainge aishandisa. Rainge raita US$120," akadaro.
Baba vake, VaDavid Nyarire, vakatsinhira nezvenyaya iyi.
"Ndakarwadziwa zvikuru pandakanzwa kuti mwana wangu ashaya kubasa kwake. Asi ndaive nekusagutsikana nekuti ndaida kuziva kuti afa nei. Ainge asina kumbobvira afona achititaurira kuti arwara uye kudai yaive tsaona mapurisa aifonaka. Ndakazama kunyararidza amai vake asi munongoziva madzimai ane hana nhete, vakabva vaikwetsura mhere pamusha pano ndokuswera pazara vanhu tave kutobatwa mawoko," vakadaro VaNyarire.
Vakati bhokisi rakazotengwa munin'ina wavo akaenda kumochari achimutsvaka.
"Babamudiki vakatenderera mamochari kuConcession neBindura asi vakamushaya, ndipo pavakazoenda kubasa kwake vachifunga kuti ndiko kwaive nemutumbi asi vakashamisika kumuwana ari kutoshanda zvake. Vakatotya vachimuona nekuti mupfungwa dzavo vaiti vanodzoka nechitunha," vakadaro.
Muzukuru waAlfred, Gift Vheremu (17), akati akatoendawo kunhamo iyi.
"Takaenda kunhamo patakanzwa kuti sekuru vafa tikabata mawoko vanhu vakange vakazara pachivanze. Asi iko zvino tinofara nekuti takadzidza kuti vapenyu uye hatityi kutamba navo kunyangwe vamwe vanhu vakataura zvavanoda zvinowanikwa muupenyu," akadaro Vheremu.
Akati imwe shamwari yasekuru vake ava inonzi Everson Chesango yakauyawo "panhamo".
Amai vaAlfred nababamudiki vake havana kukwanisa kukurukurwa navo neKwayedza sezvo vakange vasipo.
Kune dzimwe nyaya dzerudzi urwu dzinoitika apo vamwe vanopedzisira vaviga mutumbi usiri wehama yavo seimwe mhuri yekuBuhera yakaviga mumwe mutumbi ichifunga kuti ndewemwanasikana wayo uyo akazowanikwa ari mupenyu.
Mhuri iyi, yekwaVaGideon Nzira kwasadunhu Neshumba, pari zvino iri kunetswa nechipoko chemutorwa ane mutumbi wavakaviga pachivanze pavo vachiti ndewemwana wavo, Ellen Nzira (28).
- Kwayedza


text:
Burundi
Burundi inyika iri muDunhu reNyanza Huru dzeAfrica riri kuchamhembe kwakadziva kumabvazuva kweAfrica. Burundi yakakomberedzwa nenyika dzinoti: Rwanda kumaodzanyemba; Tanzania kumabvazuva nekuchamhembe neDemocratic Republic of the Congo kumadokero. Kuyangwe zvazvo Burundi nyika yakakomberedzwa nematunhu chikamu chikuru chenyika iyi chinoganhurana neNyanza Tanganyika. Gutaguru reBurundi rinonzi Bujumbura.
Mumwe yemutauro wenyika uyu unonzi Kirundu une mashoko anoda kunofanana neShona akati wande. Nyika iyi ine mhuri zhinji dzine zita remhuri rokuti Mugabe.


text:
Misandu yeSebhe
Muchidzidzo fundoyetsimba, Misandu yesebhe (States of Matter) izita rapiwa kududza chimiro chezvinhu zvinobatika nekuonekwa nekunzwikwa pakunge zvasvitswa panharaunda yakasiyana hujoto kana mutsindo (temperature and pressure). Kune misandu mitatu yemvura zvichienderana nehujoto hwemvura yacho.
Godo (solid) - iri izwi rapiwa kutsangudza chinhu chakaumbana chisingayerere chingafananidzwa nedombo kana simbi. Takatarisana nemvura tinoona inoita magodo emazaya echando (ice) kana mvura yatondodzwa zviri pasi pe 0o Celsius. Magodo haayerere uye anochengeta kuumbwa kwaakaitwa, pasina kutsindirika kwakanyanya kungaitwa.
Mutuvi (Liquid) - iri zita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mugapu, chinotora kuumbwa kwakaita gapu iroro zvichienderana nehuwandu wemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro. Iri zita rapiwa richitoredzera mutuvi unova mvura iya yemukaka.
Gasi (Gas) - iri zita rapiwa kuzvinhu zvinenga mweya watinofema, zvisingabatike, asi zvichigona kunzwika kuti zviripo. Gasi rinotambanuka kuzadza nzvimbo kana rongo raunenge waiswa, zvakare unogona kutsindirwa kana mutsindo wawedzerwa. Mienzaniso yegasi inosanganidza oxygen, carbon dioxide, hydrogen, hydrogen sulphide zvichingodaro


text:
Marondera
Marondera kaguta kari makiromita anoita makumi matanhatu nechekumabvazuva kweguta guru reHarare makananga munzira inoenda kuguta reMutare. Marondera ndiro guta guru redunhu reMashonaland East. Vagari venzvimbo iyi vazhinji maZezuru. Iri guta rine zvikwata zvakawanda zvevabvakure. Kunoti varungu vanowanzowanika mumapurazi. Kwozotiwo vaMalawi. Zvidza zvegutu iri zveChiZezuru. Marondera inzvimbo ine dzimba huru dzakawanda dzakaipoteredza Svosve, Nysahanu, Chikwaka zvingodaro. Nzimbo dzinogara vanhu kunoti musha weDombotombo, Rujeko, Yellow City, Nyameni, Cherutombo, Rusike, Paradise Park neWeston Part. Zvinamati zvinowanikwa muguta iri kunotiMaKristu akare VaRoma, Ngirandi, Hwisiri nedzimwewo kwozotiwo maKristu emweya veZaoga, Family of God. Kunewo vavhangeri veChurch of Christ neBaptist zvichingodarowo. Kune vateveri vaMahamadhiwo(Muslims) vanova ivo vazhinji veChiMalawi neveChiIndia. Kunowanikwao Vapositori vakawanda. Nzvimbo yeMarondera ine zvikoro zvakawanda zvakanaka zvine dzidzo yepamusoro-soro, zvakaita sePeterhouse nechikoro cheWaddilove chinova icho kudhuze neguta iri.
Guta iri rakatanga kutungamirwa naMeya wechitema aiva Innocent Mutsanziri Shonhiwa kubva muna 1982 kusvikira 1987. Ndiye akava mutungamiri weChivanhu wekutunga kubva muHondo yeChimurenga yeChipiri. Innocent anga akaberekwa na mai vake Ottillia Ziteya aiva mwana wa Leonard Takaendesa Maresva. Innocent wakanga aine mukoma mumwe aitwa Basil Siliva Takaendesa nehanzvadzi imwe mumba maMai vake aiitwa iye Juliet Pelagia Muzerengi. Baba VaInnocent vaiva vekwaZiteya. Innocent waiva nenzvadzi nemunin'ina mumba maBaba vake.Innocent wakazoteverwa naMeya Chiboth Dakura Mukange aiva mudzidzisi muiri guta. Vagari veMarondera vanowana mvura yekumwa kubva mumadhamu maviri anoitwa Nyambuya neRufaro. Nyambuya idhamu riri mutrwizi runoitwa Nyakmbiri. MuMarondera munowakiwa nzvimbo dzakakosha dzinoratidza zvinyoro zvechinyakare zvepamatombo mumapako ari paTapfuma School. Kunewo Imire GamePark inowanikwapedyo neiri guta ine mhuka dzesango dzemhando dzakawanda.
Marondera inzvimbo ine mapani akwanda naizvozvo munguva dzechando kunotonhora zvakanyanya. Mvura inowanzo nayawo zvikuru munguva yezhizha. Iri guta riri kukura zvikuru nevanhu vanofarira kuvakiramo vachishanda kuHarare nekuti mutengo wedzimba wakatidererei zvichienzaniswa neHarare.


text:
Mhetapawa
Muchidzidzo masvomhu mhetapawa (logarithm in English) yenhamba X kuchitevedzwa hwaro b ndiyo nhamba inotaura kuti hwaro hunofanirwa kutsamiwa kangani kuti pazobuda X. Apa hwaro hunenge huchiitwa muradanuro.
Somuenzaniso 1000 = 103; apa zvinoreva kuti kana kuchitevedzwa hwaro 10, mhetapawa ya 1000 ndiye 3. Apa mhetapawa inotaura kuti pawa riri pahwaro riri kupetwa (kana kuti kutsamiwa) kangani kuti kubude 1000. Gumi (10) ane pawa 1 kana kuti 101. Chiuru chine pawa 3 kana kuti 103. Saka apa pawa riri pana 101 rinopetwa , katatu (3) kuti kubude chiuru (103). Gumi ndihwo hwaro, nhatu ndiye mhetapawa. Zvataurwa izvi zvinonyorwa sezvizvi:
10 x 10 x 10 = (101)3 = 103 = 1000
Kurerutsa Mutauro[chinja | edit source]
Zvakafanira kuti panyorwe kuturikirwa kweshoko kubva kuEnglish kuenda kuChiShona:
- Logarithm to base 2 of 16 is 4 inenge yonyorwa kuchinzi Mhetapawa ya gumi nenhanhatu (16) pahwaro hwa mbiri (2) ndi 4.
- Find the logarithm to base 10 of 10,0000 inenge yonyorwa kuchinzi Tsvaga mhetapawa ya zviuru gumi (10,000) pahwaro hwa gumi (10).
- Logarithmic Scale inenge yonzi chikero chemhetapawa kana kuti chikero chinotevedza mhetapawa.


text:
Masvomhu
Masvomhu (kana kuti masamhu) ishoko rinoreva ruzivo gwekuongorora kuva nemusoro kwehuwandu, mamiriro ezvinhu uye marongekero angaitwa zvinhu. Masvomhu ibumbiro reruzivo rwakananganana nendangariro dzehuwandu, maumbirwo, nzvimbo, mapindukiro uyewo nehukama hwezvese izvi. Masvomhu chikwata chezvidzidzo zvezvataugwa izvi zvinowanikwa muzvikoro.
Gwara netariro yemberi kwatakananga[chinja | edit source]
Isu, vatauri ve chi Vanhu, tichibatsirana needu makodobori ezve Masvonhu, tazvipira kuvaka chikamu chemutauro wedu chinotibatsira kudzidza, kudzidzisana, kufunga nekuongorora kuti tibudise mhinduro kumivhunzo isati yagoneka kupindugwa uyewo kubudisa pachena ruzivo gusati gwazivikamwa muzvidzidzo zve Masvomhu. Tinoda kuzogona kutaura nezvese zve Masvonhu nemutauro we chi Vanhu usina kuvhenganiswa nemashoko emimwe mitauro. Izvi zvichaoma kuti tizozviona zvichiitika asi, hongu, tichazvigona chete.
Chinangwa[chinja | edit source]
Kuti tigone kunzvera nekunyora magwaro emasvomhu mu chi Vanhu kubva kuzvikoro zvekuzasi kusvikira kuzvikoro zvekumusoro-soro kune makodobori anoongorora nezvemibvunzo isati yava nemhinduro dzekumanhepfutepfu eruzivo gwemasvomhu.
Tinoda kuzonyora mabhuku e Masvomhu nokutangisa zvidzidzo zveMasvomhu mumutauro wedu muzvikoro zvese zvekuzasi nezvekumusoro mumakore gumi anotevera.


text:
CHITSAUKO 8
Umambo hwaMwari Chii?
Bhaibheri rinotiudzei nezvoUmambo hwaMwari?
Umambo hwaMwari huchaitei?
Umambo hwacho huchaita kuti zvinoda Mwari zviitwe panyika rini?
1. Munyengetero upi wakakurumbira uchaongororwa iye zvino?
MAMIRIYONI evanhu munyika yose vanoziva munyengetero unowanzonzi nevakawanda Munyengetero waShe. Mashoko aya anotaura nezvomunyengetero wakakurumbira wakapiwa naJesu Kristu pachake achienzanisira. Iwo munyengetero une zvaunoreva chaizvo, uye kukurukura zvikumbiro zvawo zvitatu zvokutanga kuchakubatsira kudzidza zvakawanda pamusoro pezvinonyatsodzidziswa neBhaibheri.
2. Ndezvipi zvinhu zvitatu izvo Jesu akadzidzisa vadzidzi vake kunyengeterera?
2 Paakatanga munyengetero uyu wokuenzanisira, Jesu akarayira vakanga vakamuteerera kuti: “Saka, munofanira kunyengetera seizvi: ‘Baba vedu vari kumatenga, zita renyu ngaritsveneswe. Umambo hwenyu ngahuuye. Kuda kwenyu ngakuitwe panyika, sezvakunoitwa kudenga.’” (Mateu 6:9-13) Zvikumbiro zvitatu izvi zvinorevei?
3. Chii chatinofanira kuziva nezvoUmambo hwaMwari?
3 Kusvika iye zvino tadzidza zvakawanda nezvezita raMwari rokuti Jehovha. Uye tati kurukurei zvinodiwa naMwari—zvaakaita uye zvaachaitira vanhu. Zvisinei, Jesu akanga achitaura nezvechii paakatiudza kuti tinyengetere tichiti: “Umambo hwenyu ngahuuye”? Umambo hwaMwari chii? Kuuya kwahwo kuchatsvenesa sei zita raMwari, kana kuti kuriita dzvene? Uye kuuya kwoUmambo kwakabatana sei nokuita zvinoda Mwari?
CHIRI UMAMBO HWAMWARI
4. Umambo hwaMwari chii, uye Mambo wahwo ndiani?
4 Umambo hwaMwari ihurumende yakatangwa naJehovha Mwari ina Mambo akasarudzwa naMwari. Mambo woUmambo hwaMwari ndiani? NdiJesu Kristu. Jesu saMambo, mukuru kupfuura vatongi vose vevanhu uye anonzi “Mambo wevaya vanotonga semadzimambo uye Ishe wevaya vanotonga semadzishe.” (1 Timoti 6:15) Ane simba rokuita zvakanaka kwazvo kupfuura chero mutongi wevanhu upi zvake, kunyange akanaka kwazvo wavo.
5. Umambo hwaMwari huchatonga huri kupi, uye huchatonga chii?
5 Umambo hwaMwari huchatonga huri kupi? Ko Jesu anombova kupi? Chokwadi unoyeuka uchidzidza kuti akaurayirwa padanda rokutambudzikira, akabva azomutswa. Nguva pfupi izvozvo zvaitika, akakwira kudenga. (Mabasa 2:33) Saka, ikoko ndiko kune Umambo hwaMwari—kudenga. Ndokusaka Bhaibheri richihuti ‘umambo hwokudenga.’ (2 Timoti 4:18) Kunyange zvazvo Umambo hwaMwari huri kudenga, ihwo huchatonga nyika.—Zvakazarurwa 11:15.
6, 7. Chii chinoita kuti Jesu ave Mambo anoshamisa?
6 Chii chinoita kuti Jesu ave Mambo anoshamisa? Kutanga, haazombofi. Richienzanisa Jesu nemamwe madzimambo ari vanhu, Bhaibheri rinomuti “iye oga asingafi, anogara muchiedza chisingasvikiki.” (1 Timoti 6:16) Izvi zvinoreva kuti zvakanaka zvose zvinoitwa naJesu zvicharamba zviripo. Uye achaita zvakawanda zvichabatsira vanhu.
7 Funga nezvouprofita hweBhaibheri uhwu pamusoro paJesu hunoti: “Mudzimu waJehovha uchagara pamusoro pake, mudzimu wouchenjeri uye wokunzwisisa, mudzimu wezano uye wokuva nesimba, mudzimu wokuziva uye wokutya Jehovha; uye iye achafara pakutya Jehovha. Haazotongi nokungoona chete nemaziso ake, kana kungotsiura maererano nezvaanenge anzwa nenzeve dzake. Asi achatongera vakaderera nokururama, uye achatsiura nokururama nokuda kwevanyoro venyika.” (Isaya 11:2-4) Mashoko iwayo anoratidza kuti Jesu aizova Mambo akarurama uye anonzwira tsitsi vanhu vari panyika. Waizoda kuva nomutongi akadaro here?
8. Ndivanaani vachatonga naJesu?
8 Hechino chimwe chokwadi chine chokuita noUmambo hwaMwari: Jesu haazotongi ari oga. Achava nevamwe vaachatonga navo. Somuenzaniso, muapostora Pauro akaudza Timoti kuti: “Kana tikaramba tichitsungirira, tichatongawo pamwe chete semadzimambo.” (2 Timoti 2:12) Chokwadi, Pauro, Timoti, uye vamwe vanhu vakatendeka vakasarudzwa naMwari vachatonga pamwe chete naJesu muUmambo hwokudenga. Vangani vachava nomukana iwoyo unoshamisa?
9. Vangani vachatonga pamwe chete naJesu, uye Mwari akatanga kuvasarudza rini?
9 Sezvakataurwa muChitsauko 7 chebhuku rino, muapostora Johani akaratidzwa “Gwayana [Jesu Kristu] rimire paGomo reZiyoni [nzvimbo yake youmambo kudenga], riine vane zviuru zvine zana nemakumi mana nezvina vakanga vaine zita raro nezita raBaba varo rakanyorwa pahuma dzavo.” Vane 144 000 ivavo ndivanaani? Johani pachake anotiudza kuti: “Ava ndivo vanoramba vachitevera Gwayana pasinei nokwarinoenda. Ava vakatengwa pakati pevanhu sezvibereko zvokutanga kuna Mwari nokuGwayana.” (Zvakazarurwa 14:1, 4) Chokwadi, ivo vateveri vaJesu Kristu vakatendeka vakanyatsosarudzwa kuti vanotonga kudenga pamwe naye. Pashure pokunge vamutswa kubva murufu vachienda kuupenyu hwokudenga, “vachatonga semadzimambo pamusoro penyika” pamwe chete naJesu. (Zvakazarurwa 5:10) Kubvira pamazuva evaapostora, Mwari ave achisarudza vaKristu vakatendeka kuti azadzise nhamba yevane 144 000.
10. Nei urongwa hwokuti Jesu nevane 144 000 vatonge vanhu kuri kuratidzwa kworudo?
10 Urongwa hwakaitwa hwokuti Jesu nevane 144 000 vatonge vanhu kuratidzwa kworudo kukuru. Kutanga, Jesu anoziva zvazvinoreva kuva munhu uye kutambura. Pauro akataura kuti Jesu haasi munhu “asingagoni kunzwira tsitsi kusava nesimba kwedu, asi akaedzwa muzvinhu zvose kufanana nesu, asi iye akaramba asina chivi.” (VaHebheru 4:15; 5:8) Vaachatonga navo vakatamburawo uye vakatsungirira sevanhu. Uyewo, vakarwisana nokusakwana, vakatsungirira marudzi ose okurwara. Zvechokwadi, ivo vachanzwisisa matambudziko anotarisana nevanhu!
UMAMBO HWAMWARI HUCHAITEI?
11. Nei Jesu akataura kuti vadzidzi vake vaifanira kunyengeterera kuda kwaMwari kuti kuitwe kudenga?
11 Jesu paakataura kuti vadzidzi vake vaifanira kunyengeterera Umambo hwaMwari kuti huuye, akataurawo kuti vaifanira kunyengeterera kuti kuda kwaMwari kuitwe “panyika, sezvakunoitwa kudenga.” Mwari ari kudenga, uye zvaanoda zvagara zvichiitwa ikoko nengirozi dzakatendeka. Zvisinei, muChitsauko 3 chebhuku rino, takadzidza kuti ngirozi yakaipa yakarega kuita zvinoda Mwari, ikaita kuti Adhamu naEvha vatadze. MuChitsauko 10, tichadzidza zvakawanda pamusoro pezvinodzidziswa neBhaibheri nezvengirozi iyoyo yakaipa, yatinoziva saSatani Dhiyabhorosi. Satani nezvisikwa zvomudzimu, ngirozi dzakasarudza kumutevera—dzinonzi madhimoni—vakabvumirwa kuramba vari kudenga kwenguva yakati. Saka, panguva iyoyo havasi vose mudenga vaiita zvaidiwa naMwari. Izvozvo zvaizochinja Umambo hwaMwari pahwaizotanga kutonga. Mambo akanga achangobva kugadzwa, Jesu Kristu, aifanira kurwa naSatani.—Zvakazarurwa 12:7-9.
12. Ndezvipi zviitiko zviviri zvinokosha zvinorondedzerwa pana Zvakazarurwa 12:10?
12 Mashoko ouprofita anotevera anorondedzera zvaizoitika: “Ndakanzwa inzwi guru kudenga richiti: ‘Zvino ruponeso rwazoitika nesimba noumambo hwaMwari wedu nechiremera chaKristu wake, nokuti anopomera hama dzedu [Satani] akandwa pasi, anodzipomera masikati nousiku pamberi paMwari wedu!’” (Zvakazarurwa 12:10) Waona here zviitiko zviviri zvinokosha kwazvo zvarondedzerwa mundima yeBhaibheri iyoyo? Kutanga, Umambo hwaMwari huchitungamirirwa naJesu Kristu hunotanga kutonga. Chechipiri, Satani anodzingwa kudenga ndokukandwa panyika.
13. Kudzingwa kwaSatani kudenga kwakaguma nei?
13 Zviitiko zviviri izvozvo zvakaguma nei? Pamusoro pezvakaitika kudenga, tinoverenga kuti: “Saka farai, imi matenga nemi munogara maari!” (Zvakazarurwa 12:12) Chokwadi, ngirozi dzakatendeka dziri kudenga dzinofara, nokuti iye zvino Satani nemadhimoni ake zvavasisiko kudenga, wose ariko akatendeka kuna Jehovha Mwari. Kune rugare rwakakwana, rusingakanganiswi uye kunzwanana. Zvinoda Mwari zviri kuitwa kudenga.
14. Satani zvaakakandwa panyika chii chakaitika?
14 Zvisinei, zvakadini nenyika? Bhaibheri rinoti: “Mune nhamo imi nyika negungwa, nokuti Dhiyabhorosi aburuka kwamuri, akatsamwa kwazvo, achiziva kuti ane nguva pfupi.” (Zvakazarurwa 12:12) Satani akatsamwa nokudzingwa kwaakaitwa kudenga uye kuva kwake asarirwa nenguva pfupi. Akatsamwa kudaro anokonzera matambudziko, kana kuti “nhamo,” panyika. Tichadzidza zvakawanda nezve“nhamo” iyoyo muchitsauko chinotevera. Asi tichifunga nezvaizvozvo, tingabvunza kuti, Umambo hungaita sei kuti zvinodiwa naMwari zviitwe panyika?
15. Ndezvipi zvinoda Mwari nokuda kwenyika?
15 Yeuka zvinoda Mwari nokuda kwenyika. Wakadzidza nezvazvo muChitsauko 3. MuEdheni, Mwari akaratidza kuti zvaanoda ndezvokuti nyika ino ive paradhiso izere nevanhu vasingafi, vakarurama. Satani akaita kuti Adhamu naEvha vatadze, uye izvozvo zvakanonotsa kuzadzika kwezvinoda Mwari nokuda kwenyika asi hazvina kuzvichinja. Jehovha achine chinangwa chokuti “vakarurama vachagara nhaka yenyika, vachagara mairi nokusingaperi.” (Pisarema 37:29) Uye Umambo hwaMwari huchaita izvozvo. Sei?
16, 17. Dhanieri 2:44 inotiudzei nezvoUmambo hwaMwari?
16 Funga nezvouprofita huri pana Dhanieri 2:44. Ipapo tinoverenga kuti: “Mumazuva emadzimambo iwayo, Mwari wokudenga achamutsa umambo husingazomboparadzwi. Umambo hwacho hahuzopfuudzwi kune vamwe vanhu. Huchapwanya, hwogumisa umambo hwose uhwu, uye ihwo huchamira nokusingagumi.” Izvi zvinotiudzei nezvoUmambo hwaMwari?
17 Kutanga, zvinotiudza kuti Umambo hwaMwari hwaizogadzwa “mumazuva emadzimambo iwayo,” kana kuti humwe umambo huchiripo. Chechipiri, zvinotiudza kuti Umambo hwacho huchagara nokusingaperi. Hahuzokundwi uye hahuzotsiviwi neimwe hurumende. Chechitatu, tinoona kuti pachava nehondo pakati poUmambo hwaMwari noumambo hwenyika ino. Umambo hwaMwari huchakunda. Pakupedzisira, ihwo huchava hurumende imwe chete inenge ichitonga vanhu. Panguva iyoyo vanhu vachava noutongi hwakanaka kwazvo hwavasati vambowana.
18. Hondo yokupedzisira pakati poUmambo hwaMwari nehurumende dzenyika ino inonzi chii?
18 Bhaibheri rine zvakawanda zvokutaura nezvehondo yokupedzisira pakati poUmambo hwaMwari nehurumende dzenyika ino. Somuenzaniso, rinodzidzisa kuti mugumo zvaunoswedera pedyo, midzimu yakaipa ichaparadzira nhema kuti inyengedze “madzimambo enyika yose inogarwa.” Nechinangwa chei? “Kuti [i]aunganidzire [madzimambo] kuhondo yezuva guru raMwari Wemasimbaose.” Madzimambo enyika achaungana “kunzvimbo inonzi Ha-Magedhoni muchiHebheru.” (Zvakazarurwa 16:14, 16) Nokuda kwezvinotaurwa mundima idzodzo mbiri, kurwisana kwokupedzisira pakati pehurumende dzevanhu noUmambo hwaMwari kunonzi hondo yeHa-Magedhoni, kana kuti Amagedhoni.
19, 20. Chii chinotadzisa zvinoda Mwari kuti zviitwe panyika iye zvino?
19 Umambo hwaMwari huchapedzei neAmagedhoni? Chimbofungazve nezvokuti zvinodiwa naMwari nokuda kwenyika ndezvipi. Jehovha Mwari akaita chinangwa chokuti nyika izare nevanhu vakarurama, vakakwana vanenge vachimushumira muParadhiso. Chii chinotadzisa izvozvo kuti zviitike iye zvino? Kutanga, tine zvivi, uye tinorwara tofa. Zvisinei, takadzidza muChitsauko 5 kuti Jesu akatifira kuitira kuti tirarame nokusingaperi. Zvimwe unoyeuka mashoko akanyorwa muEvhangeri yaJohani anoti: “Mwari akada nyika kwazvo zvokuti akapa Mwanakomana wake akaberekwa ari mumwe oga, kuti munhu wose anotenda maari arege kuparadzwa asi ave noupenyu husingaperi.”—Johani 3:16.
20 Rimwe dambudziko nderokuti vanhu vakawanda vanoita zvinhu zvakaipa. Vanoreva nhema, vanonyengera, uye vanoita unzenza. Havadi kuita zvinoda Mwari. Vanhu vanoita zvinhu zvakaipa vachaparadzwa muhondo yaMwari yeAmagedhoni. (Pisarema 37:10) Chimwezve chikonzero nei zvinoda Mwari zvisiri kuitwa panyika ndechokuti hurumende hadzikurudziri vanhu kuzviita. Hurumende dzakawanda dzave dzisina simba, dziine utsinye, uye dziine uori. Bhaibheri rinoti nenzira yakajeka: “Munhu akatonga mumwe munhu achimukuvadza.”—Muparidzi 8:9.
21. Umambo huchaita sei kuti zvinoda Mwari zviitwe panyika?
21 Pashure peAmagedhoni, vanhu vachange vava pasi pehurumende imwe chete, Umambo hwaMwari. Umambo ihwohwo huchaita zvinoda Mwari uye huchaunza zvikomborero zvinoshamisa. Somuenzaniso, huchabvisa Satani nemadhimoni ake. (Zvakazarurwa 20:1-3) Simba rechibayiro chaJesu richashandiswa zvokuti vanhu vakatendeka havazorwarizve, vofa. Asi, mukutonga kwoUmambo vachazokwanisa kurarama nokusingaperi. (Zvakazarurwa 22:1-3) Nyika ichaitwa paradhiso. Saka Umambo huchaita kuti zvinoda Mwari zviitwe panyika uye huchatsvenesa zita raMwari. Izvi zvinorevei? Zvinoreva kuti pakupedzisira muUmambo hwaMwari munhu wose anenge ari mupenyu achakudza zita raJehovha.
UMAMBO HWAMWARI HUCHAITA IZVOZVO RINI?
22. Nei tichiziva kuti Umambo hwaMwari hahuna kuuya Jesu paaiva pasi pano kana kuti achangomutswa?
22 Jesu paakaudza vateveri vake kuti vanyengetere vachiti, “Umambo hwenyu ngahuuye,” zvaiva pachena kuti Umambo ihwohwo hwakanga husati hwauya panguva iyoyo. Hwakauya here Jesu paakakwira kudenga? Kwete, nokuti Petro naPauro vakataura kuti pashure pokunge Jesu amutswa, uprofita huri pana Pisarema 110:1 hwakazadzika paari, hwokuti: “Jehovha akati kunaShe wangu: ‘Gara kuruoko rwangu rworudyi kusvikira ndaita kuti vavengi vako vave sechitsiko chetsoka dzako.’” (Mabasa 2:32-35; VaHebheru 10:12, 13) Paiva nenguva yokumirira.
Umambo hwaMwari pahuchange hwava kutonga kuda kwake kuchaitwa panyika sezvakunoitwa kudenga
23. (a) Umambo hwaMwari hwakatanga kutonga rini? (b) Chii chichakurukurwa muchitsauko chinotevera?
23 Zvaizotora nguva yakareba sei? Muzana remakore rechi19, vadzidzi veBhaibheri vomwoyo wose vakaratidza kuti nguva yacho yokumirira yaizoguma muna 1914. (Nezvomusi uyu, ona Mashoko Okuwedzera, mapeji 215-18.) Zviitiko zvenyika zvakatanga muna 1914 zvinosimbisa kuti kuverenga makore ikoko kwevadzidzi veBhaibheri vomwoyo wose kwakanga kwakarurama. Kuzadzika kwouprofita hweBhaibheri kunoratidza kuti muna 1914, Kristu akava Mambo uye Umambo hwaMwari hwokudenga hwakatanga kutonga. Saka, tiri kurarama mu“nguva pfupi” iyo Satani asarirwa nayo. (Zvakazarurwa 12:12; Pisarema 110:2) Tinogonawo kutaura nechivimbo kuti nokukurumidza Umambo hwaMwari huchaita chimwe chinhu kuitira kuti zvinoda Mwari zviitwe panyika. Unoona here izvi zviri mashoko anofadza zvikuru? Unodavira here kuti ndezvechokwadi? Chitsauko chinotevera chichakubatsira kuona kuti zvechokwadi Bhaibheri rinodzidzisa zvinhu izvi.


text:
Rwizi Zambezi
Zambezi river rwizi runoyerera kubva kuZambia, rwopinda muAngola, rwuchizotevedza muganhu weNamibia, Zambia, Zimbabwe neBotswana, pedzezvo rwopinda kuMozambique uko rinonodira mugungwa reIndian Ocean.
Kuno kuChamhembe kweAfrica, Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Zambezi rine magwenya makuru emagetsi maviri ari paKariba Dam neCabora Bassa Dam. Pane rimwe gwenya diki paVictoria falls.
Rwizi Zambezi rune dzimwe nzvimbo dzine machiti - rapids.
Chisuvi cheMvura[chinja | edit source]
Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: rwizi Mazowe; rwizi Munyati; rwizi Manyame dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
A chapter from my forthcoming novel
Vainge vagere muhambautare yemapurisa yerudzi rweSantana, iyo yakange imire pedyo nemugwagwa waibatanidza guta guru reHarare neMarondera, Macheke nedzimwe nzvimbo dzekumabvazuva kwenyika. Kumavirira kwaive nemidurukidzwa yeHarare. Zuva rakange ronyura, makore aive pamuchecheto atindivara neutsvuku hwemaoshanhede aro kunge donje rakange rapukutiswa chironda namukoti ndokukandwa mubheseni rebhuruu.
Mumwe wemapurisa maviri aya akange ari mutsva pakamba, achiri zvake chijaya chakange chichiine mapundu kumeso. Zvisinei hazvo, aive ari mukomana akasvika, mukomana wekuti ukamupakurira tsinde resadza, airipedza rese. Zvakare, waiti wamuona achidya kudaro, hawaida kuzodenana naye kusvika pakukandirana zvibhakera. Zita rake raive Dermot Mhike.
Chifo chaaizvishora pachezvake ndeche kuti semunhu ainge akadzidza pabhodingi, Dermot akange asati ave neruzivo rwakadzama maererano nezvaiitika munyika, zvikurusisa izvo zvakange zvisingatenderwe kuti munhu akabva kune vanhu angaite kana kuti angafunge nezvazvo, asi zviri zvakare zvinhu zvekuti pane vamwe vezera rake munhu angazvirovere dundundu nezvazvo. Vanhu vanowanzofungira kuti pabhodhingi ndipo panoitwa zvinotyisa, asi chokwadi ndeche kuti vana vanobva pazvikoro zvakadai vanotozotanga kuchangamuka vapinda munyika.
Zvino vakuru vakange vari parutivi rwake, Sgt. Nguruve, vakange vari gamba chairo reHarare. Pane yose yaizivikanwa kunzi mitambo yevagari vemuguta guru, hapana yavakange vasati vatamba. Dai shasha dzemitambo iyi dzaipihwa menduru, aiwa, Sgt Nguruve vaizoda masheti anodarika gumi kuti vapefeke nyembe dzavo dzese. Izvi zvakange zvisinga nyanyoshamisi nekuti Sgt. Nguruve vaive nemakore ekuti vaigona kuva baba vaDermot.
Vari muhambautare kudai, Dermot akatanga kunyatso funga nezvavakange varangana. Chokwadi chaivepo ndeche kuti iye akange asingade kuzviita. Kana kuti azive kuti chakange chamugara chikamusakisa kuti abvume kuperekedza Sgt Nguruve, Dermot akazvibvunza ndokushaya mhinduro. Zvimwe kwaive kuri kuda kuzvionera oga kuti idi vanhu vangaite zvakadai. Asi sezvaanga aona munguva pfupi iyoyi ari mupurisa, vanhu vakawanda ndizvo zvavaita.
Svondo rapfuura, Dermot nevamwe vake vakange vaenda kunobata pfambi dzainzi dzakange dzawandisa mumigwagwa yemukati meHarare. Pamutemo wenyika, hapana zvavaikwanisa kudziita kunze kwekumbodzi vhariria kwemaawa makumi mana nenomwe mushure mezvo dzaizosungirwa nedare kuti dzibhadhare muripo wemari, kana kuti, hunge dzabvuma mhosva yekumbeya-mbeya nemigwagwa nechinangwa chekuita chipfambi, dzaibva dzangobhadhara faindi yacho ipapo. Zvino, sezvo upenyu hwepfambi uri wekugarotsvaga mari chete, zvaionekwa zvakafanira kuti dzinge dzichichimbidza kutsvaga kunzwisisana nemapurisa panguva dzakadai.
Kune vaya vano gozherwa nechibhende regai ndinyatso tsanangura zvakaitika. Mapurisa aya anoti akasunga pfambi, anodzipa mukana wekupukunyuka mumambure avo, waive uri wekurara nemapurisa aya. Izvi zvaireva kuti dzaigona kudzokera zvakare kubasa kwadzo zuva risati raedza, saka dzaizviona sezviri nyore pane kumbovharirwa vana kumba vachirara nenzara.
Dermot haana kuda kubatana nevamwe vake mumachikichori aya, zvinova zvakavashamisa zvikuru. Kwete kuti aizvitora semunhu akarurama bodo. Chakange chisinga zivikanwi neruzhinji ndeche kuti wedu Dermot uyu akange asati amborara nemukadzi. Aitya kana kuitanga nyaya yacho, nyangwe zvazvo aida chose kutaura nevasikana. Kwake kupfimba kwaingogumira mukutambidzana maDVD nemabhuku chete. Parizvino, sezvo akange asati asvitsa hake makore makumi maviri neshanu, vabereki vake vakange vasati vave kunetsekana neunhu hwakadai.
Saka, nekusaziva zvakadzama nezveupenyu, vamwe vake pavaita nhasi tazviwanira pano nevanasikana vanofamba usiku, Dermot akazvivharira muhambautare achichema. Aichema neshungu dzekuda kuziva kuti sei akange akasiyana nevamwe varume, sei zvakange zvisiri nyore kwaari kuti ature nyaya dzekuita zvepabonde nemusikana. Zvakare, aichema nekuti aiziva kuti zvavaita izvi- zvekumanikidza pfambi- zvakange zvakaipa. Izvi zvaiwedzera shungu dzake nekuti akange asinganzwisise kuti sei iye oga aizviona sezvakaipa vamwe vake vaitozvitora semimwe yemibairo yebasa ravo.
Zvino Sgt Nguruve vaive shasha yemutambo uyu wemapurisa wekurara nepfambi dzemuHarare vasinga dzibhadhare. Iyi yaive tsika yavo kubvira kare, kubva mazuva apo zvibodzwa zvemutambo uyu zvaigona kuva mwana wemusango kana zvirwere zvesiki. Zviviri izvi zvakange zvawanisa Sgt Nguruve mikombe yendarama isingaverengeki.
Masvondo apfuura, Sgt Nguruve vakange vari kuchipatara, nepamusana pemubairo huru hwemutambo hwavo uyu. Haiwa, uyu ndiwo mubairo mukuru manje. Zvimwe Musiki vakange vaona kuti mimwe mibairo yakange isisadzore vanhu, asi yaita seyaitokurudzira vanhu kuti vaite mitambo iyi. Mubairo uyu waive chirangamapenzi chaiwo, asi waizoranga nevasina mhaka vakawanda kudarika iye anenge autambira.
Chakaendesa Sgt Nguruve kuchipatara chakatanga sechikosoro nekuoma kwepauro, ndokuteverwa nekupera simba mumaoko nemakumbo. Miromo yavo yakatsvuka kuti piriviri, uye mbatya dzavo dzakange dzave hombe kwavari zvekuti waiti zvimwe ndedze kupihwa nevaya vanobatsira vanoshaya. Umuwo muhapwa nepahudyu, zvakange zvave zvazvimba nemutochera. Dai pasina kuti nemutemo wechipurisa, vaisungirwa kuva nemuparavara nguva dzose, inga dai mwerere webvudzi ravo wakafandanura kune ruzhinji kuti pano pakange paita urwere uya unogarotauwra nezvahwo.
Vaona kuti chikosoro chiya chaenderera kwemwedzi yakati wandei, uye utano hwakange hwadzikira hwose, Sgt Nguruve vakaenda kunoona chiremba. Vakatorwa ropa, asi chiremba akange atozviona kare kuti mukuru wemapurisa uyu akange ave nechirwere chiya chapedza ruzhinji pasi rose.
Pavakaudzwa izvi, Sgt Nguruve vaka zvitambira hazvo. Ko, mukore uno, zvakange zvichashamisa here kuti munhu angawanikwe aine utachiwana hweHIV? Asi chavasina kugashira ndechekuti chirwere cheShuramatongo ichi hachirapiki.
Sekuziva kwavaita, hapana chirwere chisingarapiki. Kana anachiremba vechizvino vaifambisa manyepo aya, uku kwakange kusiri kusada kuti vanhu vapone chete, asi kuti aive matandanyadzi evanhu vakange vakoniwawo. Ko, handiti vaishandisa ruzivo rwechiRungu chete, iko kuine ruzivo rwemarudzi akasiyana epasi rino? Aiwa, kana ivo vechiRungu vakundikana, kwaive naanachiremba vaigona kurapa zvose zvaikandisa vekuchipatara mapfumo pasi.
Saka Sgt Nguruve vakafamba, sekutaura kunoita vanhu. Zvavakange vaudzwa nagodobori ndizvo zvakange vakamirira kuti vaite manheru aya. Asi, vakange vasina kurangana naDermot uyu zvakadzama kudaro. Vakange vamuti vaida kusunga vanhu vaita basa rekuba huni papurazi reshamwari yavo, asi kana paive ne“mhuka”, aifanirawo kudzibaya.
Saka kana akange asingade zvekubaya mhuka, chii chaainge avinga? Uyu ndiwo mubvunzo mukuru. Pose paaizvipa nguva yekutsvaga mhinduro, Dermot aicherechedza tsumo inoti, Wadziya moto wembavha wavewo mbavha. Anga tange nhasi kuona uipi hwetsika iyi, ko pese pazvaitika aivepi? Zvakare, chii chaaigona kuita kurambidza vamwe vake? Chii ch-
“Avo, Shefu!”
Sgt Nguruve vakapepuka. “A, ko ndanga ndave kutobatwa nehope, mupfanha!”
Mapurisa akatarisa vanhu vakati rododo vachibva musango. Vaive vakadzi nevana vakasiyana mazera, kubvira mhandara nejaya zvichidzika. Vese vakange vakatsiga huni.
“Tsika mafuta, mupfanha!” Sgt Nguruve vakadaro. Vakapuruzira makukumire avo neruoko rumwe, meso akati nde-e pane vanhu ava, meso eshumba ino tsvaga pane mhembwe dziri kupfuura, ichitsvaga iri nyore kudzingirira.
Hazvina kuvatorera masekondi makumi kuti vaone mhembwe iya. Kano kapunha, kaimbimbishira nerino zidanda raita seraikapfura kureba. Bhurauzi rako raive diki, rakakaka nemuviri, richiratidza michero yakange yave kutukudza pachipfuva chake. Kasiketi kake kairatidzawo kuti kaive kari keKisimusi yegore ra19Takadyakare-kare. Asi kusakara kwako kwaita kuti Sgt Nguruve vaone zvese zvavaida kuona panguva iyi.
Dermot akange ozvibambadzira nepfungwa yekuti vakange vauya kuzosunga vagari vemuGoromonzi vaita tsika yekuba huni papurazi. Ko, pane zvimwe here zvaaigona kufungidzira, kunze kweizvi zvaakange audzwa nashefu wake? Zvemutambo wemapurisa uya, pamwe zvakange zvakarongerwa Growth Point.
Sekuona kwaDermot, kusunga vanhu ava kwakange kusina kufanira. Ko, handiti risati rave purazi pamutemo wakauya nevapambi, iyo nzvimbo iyi yaive nyika yevanhu ivava? Zvakare, kutema miti kwavaita kungaenzane here nekwemakambani, zvikuru ekunze kwenyika, anobatana nevamwe vashandi veHurumende vane uori mukuparadza masango?
Vanhu vaya vakabva vaona kuti kunze kwaipa, ndokutanga kungambaira vachakatsiga huni dzavo. Vaya vakati chenjerei pakati pavo vakatsveta mitoro yavo iyi, ndivo tsoka ndibereke vakananga musango. Asi paive nevamwe vakange vashinga kuteedza mugwagwa, uye vakange vashinga kuti vaizosvika chete kumisha yavo nemisengwa yavo iyoyi.
Kasikana kaya kaive pane avo vakange vonenereka vakananga musango.
“Misa mota, mupfanha!” Sgt Nguruve vakadaro.
Dermot akaita sekuraidza kwashefu wake. Akada kuti atevere, asi Sgt Ngurve vakapfiga musuwo wavo zvehasha, ndivo avo, vachiita zvekusvetuka kunge ingwe yavhundutsira mhembwe.
Sgt Nguruve vakanzwa mapfupa avo kudaira. Kudzimba uku kwakakange kusiri kwekubva zera bodo, asi kwekusava neutanho. Aitove mashiripiti seemuBhaibheri chaiwo kuti vaiwanikwa panguva iyi vachimhanya nesango kudai, munhu akange aendeswa kuchipatara nebhara mwedzi nhatu dzapfuura.
Sgt Nguruve vakamhanya, asi vakange vachi dzingirisana nemwana aitemwa dzinobvaropa. “Iwe, mira musikana iwe!”
A, ko iye musikana wacho ndipo paaigomira? Sgt Nguruve vakange vave kufemereka, vachinzwa sekunge moto watungidzwa mumapapu avo. “Manje….. ndave….. ku….enda kumba kwako…… ndino…… sunga munhu….. wese….. wandichawanako!”
Musikana uya akabva amira, ndiye pasi pu! kunge arohwa. Sgt Nguruve vakambo zendama nemuti, ndoku takwaira vamire kudaro. Femo roga raita kunge raizvuva magirazi achimara chirakaraka chavo.
Musikana uya akaramba arere muvhu kudaro, akatarisa pasi, akashadabura makumbo ake. Sgt Nguruve vakanzwa moto weruchiva rwuchikuchidzirwa zvakare, rwopfuta. Pakange pafuura mwedzi mingani kubvira pavakapedzisira kunzwa ruchiva urwu?
Musikana uya paakanzwa mumvuri waSgt Nguruve wanzunzuma paari, paakarohwa nekufemereka kwavo kunge mweya wedhirihora, akacheudza musoro wake ndokusanganisa meso navo. Zvaakaona mumaziso emupurisa uyu akatadza kunzwisisa zvakange zvave kuda kuitika, asi zvakawedzera kutya kwake. Misodzi yaingoyerera, akaipukuta nekaboko, ndokusimudza muviri wake kubva muchiunu zvichikwira, akazendama nako.
“Chirega kuchema, mwana’ngu,” Sgt Nguruve vakadaro. Vakataura nezwi remufundisi wezvemweya, izwi rizere netsitsi nerudo, izwi rekuti nyangwe gororo rakaita sei raiziva kuti rasangana neruregerero uye pakange pasisina chekutya.
Musikana uya akanyatso vatarisa, kumeso kwake kwakati finyami, kumeso kwekanyenye kari kuona chikara chesango asi kachinzwa izwi raamai vako.
“Handina kuba huni, ndapota! Ndiri mwana mudiki, hapana zvandino zivawo.” Kasikana kaya kakatanga kuchema zvakare.
“Hazvina mhosva, asikana” Sgt Nguruve vakadaro. Rumwe ruoko rwakange rwave pane bendekete remwanasikana uyu. Rumwe rwakange rwave kubhandi rebhurukwa ravo.
“Zvino mukatisunga toita sei? Baba vangu vakabuda basa, huni idzodzo ndidzo dzatino tengesa kuti tiwane mari yeupfu. Tofa here nenzara?” Mwana uya akange atirapata zvakare, akatsamhira ruoko rwake, achichemera muhapwa. Njodzi yaakange yanangana naye iyi akange asingaizive. Chaaifunga ndeche kuti mupurisa uyu akange amunzwira tsitsi, uku kwakange kuri kuchema kweshungu.
“Chinzwa, chisikana,” Sgt Nguruve vakadaro, vachimhanyisa meso avo nemasango. Nerima rakange ravepo, vakange vasinga nyatsoone, asi kwairatidzira sekunge Dermot asina kutevera. Nyangwe dai atevera zvake, aigovadii? “Ini handichakusungei, asi unofanira kubvuma zvandiri kuda kuita.”
Vachitaura kudai, vakange vadzikisa matirauzi avo neandapendi, ndokunzwa kamhepo. Zvisinei hazvo, chombo chavo chakange chakati shwi! kumira zvekuti waigona kuturika heti pakare. Neruoko rimwe, vaka fugura kasiketi kaya. Bhurugwa remukati rakange rakapfekerwa kuti zvinziwo munhu ane bhurugwa, asi rakange rave chikorobho chaicho. Sgt Nguruve vakatanga kupuruzira magaro emusikana uya.
Musikana uya ndipo paakaona kuti akange ari IDIOM. Ivo Sgt Nguruve vakabva vayeuka kuti zvavaita zvakange zvisiri zvemukomana nemusikana vapfimbana zvavo, asi zvechikara chesango chabata mhuka. Musikana uya akavhura muromo kuti aridze mhere, ndokunzi nerino ziboko rinenge regudo pa! Sgt Nguruve vakange vave pamusoro pemusikana uya, rimwe ruoko ruchitsvaga mucheka webhurugwa rake. Semunhu akange asingaone zvaaita kuzasi uku, vakabatata dzamara vazvhirega, ndokutsvaga rimwe remaburi ebhurugwa riya, ndivo nezinyoka ravo zho! Mwanasikana akagwina muviri wose, zvaka vayeuchidza musi wavaka batsirana nevamwe vemumba mavo mukubata hanzvadzi yavo apo yaitumburwa munzwa naambuya vavo.
Musikana uya akaona kuti hapana mapukunyiro aaigona kuita, ndiye zii, kunge sheshe iri kutenyerwa nejongwe. Pasina nguva ipi, Sgt Nguruve vakange vasimuka, vave kusunga bhandi ravo.
Chombo chavo chakange chatota unyoro hwaipisa, uye hwaitaima chiedza pfumbu chemwedzi. Ndizvo zvavange vachida, ndizvo zvavakange varairwa nen’anga. Kana uchida kuti chirwere chako chipere zvachose, unofanira kurara nemhandara. Ropa remhandara rine simba rekupisa utachiwona hwaunawo.
-Ko, nhai vaSekuru, ko zvazvinonzi nemadhokotera…. ?
-Iwe, chienda kumadhokotera acho! Handiti kuuya padare rangu hunge wamboedza zvemadhokotera zvacho? Zvandiri kukuudza ndirwo ruzivo rwavakuru. Inga wani, muBhaibheri revaKristu, zvinonzi apo Mambo Dhavhidhi vakange vave kurwara, vakavatsvagira mhandara yekurara navo?
“Chimuka ndikuperekedze kumba,” vakadaro kune musikana uya. “Ukangoudza chete nyangwe ani zvake nezvaitika izvi, ndinouya kuzosunga mhuri yako yose. Wazvinzwa?”
Musikana uya haana kana kupfakanyuka. Sgt Nguruve vakambo funga kuti zvimwe vamuuraya. Asi, vakanzwa kuti fiko-fiko kwemwana asisina simba rekunyatsochema. Vachimunzwa achidaro, moyo waSgt Nguruve wakarwadza.
Pfungwa idzi dzetsitsi vakadziramba kunge dzaibva kuna iye Munyengedzi Satani chaiye. Iyi yakange iri nyaya yeupenyu hwavo, upenyu hwemukuru pakamba yemapurisa, samusha, musimboti wedzinza. Upenyu hwekantombi kakadai hwaive chii kana waienzaniswa nehwavo? Ko, ndipo pakaizokurawo kakava munhu ane chiremera muupenyu? Kachikudzwa nei, kana vabereki vacho vaigona bedzi kukapfekedza kambikiza ikako? Vaivewo nechii, vaivewo chii pano panyika? Mumakore maviri anotevera, kanenge kazadzwawo nerimwe remarombe aiswera paGrowth Point kana kuti aitengesa zviwitsi nemaputi mukabhokisi pamitsetse yevanhu vakamirira michova kudhorobha.
Vari kuzvishingisa kudai necherechedzo yemamiriro ezveupfumi nekushomeka kwemikana kune ruzhinji kuti rwuzvi simudzire, zvinova zvisiri mhosva yavo, Sgt Nguruve vakanzwa kunge kwaive nemhunu ainyoshwaira achiuya kwavari. Kunze kwakange kusati kwanyatsosviba, asi dzimwe nyeredzi dzakange dzave kubwaira mudenga rakange rave neruvara repaper, uye mwedzi wakange wabuda.
“M-M-Mhike?” Sgt Nguruve vakabvunza nezwi raidedera. Hana yavo yakatanga kurova nefungidziro yekuti vaigona kunge vari baba vekasikana aka, kana dzimwe hama dzechirume.
Vakaona chiedza chemwenje wake chichitambatamba murima umu kunge chitai-tai huru.
“Shefu, ndine vandabata pane vanhu vaya, ndavasiya kuSantana yedu.” Apo aimhan’ara kudai, Dermot akange asati aona kuti pedyo netsoka dzemukuru wake paive parere munhu.
“Vangani? ” Sgt Nguruve vakabvunza, vachisunga bhandi ravo.
“Vashanu, shefu,” Dermot akapindura. Haana kuda kuzvitaura, asi zvakamunetsa kuti zvairatidza sekunge Sgt Nguruve vakange vasina kana mumwe wavakange vabata. Vakange vakamafuratira, saka Dermot akafunga kuti zvimwe vaita weti.
Ndipo paakanzwa sokunge munhu ari kugomera. Dermot akavheneka nemwenje wake, ndokuona inga parere kamunhu.
“Kamwana kamhanya ikaka!” Sgt Nguruve vakaseka, ndokukakava negumbo. Kasikana kaya kakagomera zvakare. “Rega kambofurwa nemhepo. Kana kuti rega ndino katorera mvura kubva kuSantana. Ndinoda kukaratidza kuti isu mapurisa tinewo tsiyo nyoro, saka tichakaendesa kumba kwako. Asi vanhu vakuru ava kana vasingakwanisi kubhadhara faindi, toenda navo kuHarare, tovasiya pamugwagwa weMabvuku tovati vamhanye vakananga misha yavo.”
Sgt Ngurve vakaita zvekumedzwa nechadima-mwedzi wainge wafukidzwa negore, vonanga kuhambautare yavo. Dermot akanongedza zvakare mwenje wake, ndokuona inga mashura, kasikana kaya kakange kakafugura siketi yako. Aya akange asiri iwo mashura ega, asi kuti zvaive pachena kuti kakange kayaruka. Mihomba miviri iyi yaaiona yakange yakanyatso tsvukirira yakantaso umbika. Uye kasikana aka kakange kakatambanudza makumbo ako.
Dermot akamboramba akakatarisa kudaro, ndokusangana neunhu hwake kunge zvinonzi aizvitarisa muchiringiso. Aitya kupfimba musikana nekuti aitya kurambwa. Zvakare, aitya kuzozviratidza semunhu asina masimba ekuwana zvaaida. Zvino pano panga pamuka mukanha wekuvawo murume, pano aigona kuita zvainge aona vamwe varume vachiita. Zvaaipfugama pane musikana uya, achikakaradzana nezipi yake, aiziva kuti pakanga pasina rudo pakati pake nemusikana uyu. Zvaanga ave kuda kuita zvakange zvakafanana neapo aibvutira vaya vaitengesa mumigwagwa zviri kunze kwemitemo zvekudya zvavo. Asi, sezvaakange aona munyika, kazhinji chako pakange pasina rudo pakati pemukadzi nemurume apo vaisangana. Kwaingova kuti murume aida mukadzi, uye mukadzi aivepo.
Zvisinei kuti chaimupa kudaro chii, usiku uhwu, Dermot akaziva mukadzi kekutanga muupenyu hwake, ndokutapurira panguva imwechete iyi utachiona unokonzera chirwere cheShuramatongo.


text:
HARARE
—
Varimi vedonje vari kurudzira kuti hurumende itsvage nzira dzekushandisa zvese zvinowanikwa mudonje kuitira kuti varimi vawane cheuviri pakurima chirimwa ichi.
Vachitaura pamusangano wemazuva maviri wakarongwa nebazi rinowona nezvekutengeserana pamwe ne European watanga mu Harare neChitatu, varimi vanga vari pamusangano uyu vakurudzira hurumende kuti itsvage nzira dzekumimina zvese zvinowanikwa mudonje zvinozoita kuti varimi vedonje vawane mari yakawanda kubva mukurimwa kwedonje.
Mumwe wevarimi ava ndiVa Shepherd Manonga avo vanorima vari kudunhu re Mashonaland Centra VaManonga vanoti varimi vari kurasikirwa zvikuru nemari nepamusana pekusamiminwa kwezviwanikwa zvese zvinobva mudonje.
VaManonga vati varimi vanogona kuwana mari pachiwanikwa chiri kudaidzwa kuti husk icho chinozoshandiswa mugadzirwa kwebepa rinogadziriswa mari.
Va Manonga vati Zimbabwe inogona kuwana mari yakawanda kana husk iyi ikamiminwa kubva mudonje.
Mukuru anowona nezvekusimudzirwa kwemabizhimusi mubazi rinowona nezvekutengeserana, Va Stanislaus Mangoma, avo vanga vari muenzi anoremekedzwa pakuvhurwa kwaitwa musangano uyu nhasi, vatiwo vanobvumirana nezviri kutaurwa nevarimi izvi.
Va Manonga vati chimwe chiri kudikanwa ndechekuona kuti nyaya dzemitengo yedonje pamwe nezvinoshandiswa nevarimi mukurima donje zvagadziriswa.
Mwaka nemwaka varimi vedonje vanogara vachichema nemutengo wavanotarirwa nehurumende pakutengeswa kwedonje izvo zvinonzi nenyanzvi dzekurima zvava kukonzera kuti varimi vakawanda vasarime donje sezvo pasina chouviri chavanowana mukuririma.
Va Mangoma vati hurumende ichaita zvose zvainokwanisa kubudikidza nekutaurirana nevarimi pamwe nevemasangano ekunze anotenga donje mu Zimbabwe kuti vawone kuti zvose zviri kudiwa kuti zviitwe kuti donje ribuditse mari yakwanda zvaitwa.
Va Mangoma vati kudonha kwemitengo yedonje pamisika yepasi rose ndiko kumwe kuri kukonzera kusamira zvakanaka kwemitengo yedonje mu Zimbabwe zvavati zviri kukonzerawo kudzikira kwehupfumi hwenyika.
Zvichakadai, nyanzvi inowona nezvehupfumi musangano re European Union, Amai Ana Pena, vati EU yakazvipira kubatsira Zimbabwe nemari yekutsvaga nzira dzingaita kuti Zimbabwe ikwanise kutengesa donje pamwe nezvinogadzirwa nedonje kuitira kuti nyika iwane mari yakawanda kubva muchirimwa ichi.
Vanga vakamirira sangano re Common Market for East and Southern Africa kana kuti Comesa, Va Fred Kangongo, vatiwo chave kudikanwa kutsvaga nzira dzingaita kuti Zimbabwe idyidzane nedzimwe nyika zvinozoita kuti vekunze vakwanise kusima mari mukusimudzirwa kwenyika zvakafanana nekurimwa kwedonje.
Zimbabwe ndeimwe yenyika dzinorimwa donje rakawanda munyika dziri kuchamhembe kwe Africa.
Musangano wemazuva maviri uyu uri kupindwa nevarimi vedonje, vebazi rinowona nezvekutengeserana, vesangano re Common Market for East and Southern Africa nevamwe.
Chinangwa chekutsvaga nzira dzingashandiswa kuti Zimbabwe ikwanise kutengesa zvakasimba zvinogadzirwa nedonje kunze kwenyika kwete kungotengesa donje chete.
Izvi zvinonzi nenyanzvi ndizvo zviri kukonzera kuti munyika mupinde mbatya dzekunze dzakawanda zviri kuita kuti makambani anogadzira mbatya muno asare asina chaanowana sezvo munyika mave kupinda mbatya dzakawanda dzisina kusimba dziri kutengeswa nemutengo wakaderera.
Nyaya Ina Thomas Chiripasi


text:
MASHOKO OKUWEDZERA
1914—Gore Rinokosha Muuprofita hweBhaibheri
KUCHINE makumi emakore, vadzidzi veBhaibheri vakazivisa kuti muna 1914 maizova nezviitiko zvinokosha. Izvozvi zvaiva chii, uye uchapupu hupi hunoratidza 1914 kuva gore rinokosha zvakadaro?
Sezvakanyorwa pana Ruka 21:24, Jesu akati: “Jerusarema richatsikwa-tsikwa nemamwe marudzi, kusvikira nguva dzakatarwa dzemamwe marudzi [“nguva dzavahedheni,” Bhaibheri muNdimi yeUnion Shona] dzakwana.” Jerusarema raimbova riri guta guru rorudzi rwechiJudha—maiva nechigaro chokutonga chemadzimambo aitevedzana eimba yaMambo Dhavhidhi. (Pisarema 48:1, 2) Zvisinei, madzimambo aya akanga akasiyana nevamwe vatungamiriri venyika. Iwo aigara pa“chigaro choumambo chaJehovha” sevamiririri vaMwari pachake. (1 Makoronike 29:23) Saka, Jerusarema rakanga riri chiratidzo chokutonga kwaJehovha.
Zvisinei, kutonga kwaMwari kwaizotanga ku“tsikwa-tsikwa nemamwe marudzi” sei uye rini? Izvi zvakaitika muna 607 B.C.E. Jerusarema parakakundwa nevaBhabhironi. Hapana akava pa“chigaro choumambo chaJehovha,” uye madzimambo aitevedzana akabva kuna Dhavhidhi akambomiswa. (2 Madzimambo 25:1-26) ‘Kutsika-tsika’ uku kwaizopfuurira nokusingaperi here? Kwete, nokuti uprofita hwaEzekieri hwakati nezvamambo wokupedzisira weJerusarema, Zedhekiya: “Bvisa ngowani, ubvise korona. . . . Izviwo, hazvizovi zvomunhu chero upi zvake kusvikira ane kodzero yepamutemo asvika, uye ndichamupa izvozvo.” (Ezekieri 21:26, 27) Munhu wacho ane “kodzero yepamutemo” yokuwana korona yaDhavhidhi ndiKristu Jesu. (Ruka 1:32, 33) Saka ‘kutsika-tsika’ kwacho kwaizoguma Jesu paaizova Mambo.
Chiitiko ichocho chinokosha chaizoitika rini? Jesu akaratidza kuti Vemamwe Marudzi vaizotonga kwenguva yakatarwa. Nhoroondo iri muchitsauko 4 chaDhanieri ine mashoko anotibatsira kuziva kuti nguva iyoyo yaizova yakareba zvakadini. Inorondedzera hope dzouprofita dzakarotwa naMambo Nebhukadhinezari weBhabhironi. Akaona muti mukuru kwazvo wakatemerwa pasi. Chigutsa chawo chaisagona kukura nokuti chakanga chakasungwa nesimbi uye ndarira. Ngirozi yakazivisa kuti: “Nguva nomwe ngadzipfuure chiripo.”—Dhanieri 4:10-16.
MuBhaibheri, dzimwe nguva miti inoshandiswa kumirira kutonga. (Ezekieri 17:22-24; 31:2-5) Saka kutemwa kwomuti wokufananidzira kunoratidza kuti kutonga kwaMwari kwaiitwa pachishandiswa madzimambo aiva muJerusarema, kwaizombomiswa. Zvisinei, zvakaratidzwa zvacho zvakazivisa kuti uku ‘kutsikwa-tsikwa kweJerusarema’ kwaizova kwenguva duku chete—“nguva nomwe.” Iyoyo inguva yakareba zvakadini?
Zvakazarurwa 12:6, 14 inoratidza kuti nguva nhatu nehafu dzakaenzana ne“mazuva ane chiuru nemazana maviri nemakumi matanhatu.” Saka, “nguva nomwe” dzaizova dzakareba kakapetwa kaviri, kana kuti mazuva 2 520. Asi mamwe marudzi haana kurega ‘kutsika-tsika’ kutonga kwaMwari mazuva 2 520 chete pashure pokunge Jerusarema raparara. Saka zviri pachena kuti uprofita uhwu ndohwenguva yakareba. Tichitorera pana Numeri 14:34 uye Ezekieri 4:6, anotaura nezve“zuva richiva gore,” “nguva nomwe” dzaizova makore 2 520.
Makore acho 2 520 akatanga muna October 607 B.C.E., Jerusarema parakaparadzwa nevaBhabhironi uye mambo weimba yaDhavhidhi paakabviswa pachigaro chake choumambo. Nguva yacho yakaguma muna October 1914. Panguva iyoyo, “nguva dzakatarwa dzemamwe marudzi” dzakaguma, uye Jesu Kristu akagadzwa saMambo waMwari wokudenga. *—Pisarema 2:1-6; Dhanieri 7:13, 14.
Sezvakanga zvafanotaurwa naJesu, “kuvapo” kwake saMambo wokudenga kwave kuchiratidzwa nezviitiko zvenyika zvikuru—hondo, nzara, kudengenyeka kwenyika uye matenda. (Mateu 24:3-8; Ruka 21:11) Zviitiko zvakadaro zvinopa uchapupu hune simba hunoratidza kuti zvechokwadi 1914 akaratidza kuberekwa kwoUmambo hwaMwari hwokudenga uye kutanga kwe“mazuva okupedzisira” emamiriro ezvinhu akaipa aripo iye zvino.—2 Timoti 3:1-5.
^ ndima 3 Kubva muna October 607 B.C.E. kusvika pana October 1 B.C.E. pane makore 606. Sezvo pasina gore razero, kubva pana October 1 B.C.E. kusvika muna October 1914 C.E. pane makore 1 914. Kana tikasanganisa makore 606 nemakore 1 914, tinowana makore 2 520. Kuti uwane mamwe mashoko ane chokuita nokuparara kweJerusarema muna 607 B.C.E., ona nyaya inoti “Chronology” mubhuku rinonzi Insight on the Scriptures, rakabudiswa neZvapupu zvaJehovha.


text:
Nei Zvapupu zvaJehovha Zvisingaiti Zvematongerwo Enyika?
Chinoita kuti tidaro ndechokuti tinotevedzera zvinodzidziswa neBhaibheri. Hatiudzi hurumende zvokuita uye hatina bato ratinovhotera, hatikwikwidzi musarudzo, kana kuita zvinhu zvokuda kuchinja hurumende. Tine zvikonzero zvakasimba zvinobva muBhaibheri zvinoita kuti tisapindire mune zvenyika.
Tinotevedzera zvakaitwa naJesu uyo akaramba kupiwa chinzvimbo mune zvenyika. (Johani 6:15) Akadzidzisa vadzidzi vake kuti ‘vasave venyika’ uye akavatsanangurira kuti vasave nedivi ravanotsigira.
—Johani 17:14, 16; 18:36; Mako 12:13-17.
Tinotsigira Umambo hwaMwari hwairehwa naJesu paakati: “Aya mashoko akanaka oumambo achaparidzwa munyika yose inogarwa.” (Mateu 24:14) Sevamiririri voUmambo hwaMwari vakapiwa basa rokuzivisa nezvokuuya kwahwo, hatipindiri mune zvenyika.
—2 VaKorinde 5:20; VaEfeso 6:20.
Kusava nebato ratinotsigira kunoita kuti tisununguke kuudza vanhu nezvoUmambo hwaMwari pasinei nokuti ndevebato ripi. Zvatinotaura uye zvatinoita zvinoratidza kuti tinoziva kuti Umambo hwaMwari ndihwo huchagadzirisa matambudziko ari panyika.
—Pisarema 56:11.
Kusapindira kwedu mune zvenyika kunoita kuti tive sangano rakabatana pasinei nokuti vamwe havasi vorudzi rwedu. (VaKorose 3:14; 1 Petro 2:17) Asi mamwe machechi anopinda mune zvenyika uye izvozvo zvinoita kuti vanhu vari mumachechi iwayo vasabatane.
—1 VaKorinde 1:10.
Kuremekedza hurumende. Kunyange zvazvo tisingapindiri mune zvenyika tinoremekedza hurumende dzinenge dziripo. Izvi zvinoenderana nezvinorayirwa muBhaibheri kuti: ‘Munhu wose ngaazviise pasi pevanhu vane masimba makuru.’ (VaRoma 13:1) Tinoteerera mutemo, tinobhadhara mitero, uye tinoteerera zvatinonzi tiite nehurumende pakuita kuti vanhu vagare zvakanaka. Hatipikisi hurumende asi tinoteerera zano riri muBhaibheri rokuti tinyengeterere “madzimambo nevaya vose vane nzvimbo dzepamusoro,” kunyanya kana vakadzika mutemo unotitadzisa kunamata takasununguka.
Tinoremekedzawo kodzero dzevamwe dzokusarudza zvavanoda munyaya dzezvematongerwo enyika. Saka hativhiringidzi vanhu panguva dzokuvhota uye hativaudzi zvokuita.
Takazotanga kusapindira mune zvematongerwo enyika iye zvino here? Aiwa. Vaapostora nevaKristu vepakutanga-tanga vaisapindirawo mune zvenyika. Bhuku rinonzi Beyond Good Intentions rinoti: “Kunyange zvazvo vaKristu vepakutanga-tanga vaiziva kuti vaifanira kuremekedza hurumende, vaisapindira mune zvenyika.” Rimwe bhuku zvakare rinonzi On the Road to Civilization rinotaurawo zvakafanana richiti vaKristu vokutanga-tanga “havana kuva nezvinzvimbo muhurumende.”
Kusapindira kwedu mune zvenyika kunoreva here kuti tine mwoyo wokuda kuzopandukira? Aiwa. Tinoda rugare uye hurumende hadzifaniri kutitya. Muna 2001 Sangano reNational Academy of Sciences of Ukraine rakabudisa mashoko nezvokusapindira kwedu mune zvematongerwo enyika richiti: “Vamwe vanovenga maitiro aya eZvapupu zvaJehovha; uye kusapindira kwavo mune zvenyika ndiko kwakaita kuti hurumende yeNazi neyeCommunist igume yava kusunga Zvapupu.” Asi kunyangewo pasi poudzvinyiriri hweSoviet, Zvapupu zvakaramba zvichiteerera mitemo yehurumende. Pavaishanda mumapurazi nemaindasitiri ehurumende vaishanda nomwoyo wose vasingaiti zvechitsotsi uye havana kumboda kupandukira hurumende yacho yeCommunist.” Sangano rambotaurwa rakapedzisa nemashoko okuti dzidziso uye maitiro eZvapupu zvaJehovha “haasi okupandukira hurumende chero ipi zvayo” uye ndozvazvichiri nanhasi.


text:
BaFakazi baYehova—Tiboyani?
Tobva munjudzi dzakasiyana, kakale tolebeleka ndimi dzakasiyana, tose tohaka thama tjinhu tjin’mpela. Tjinhu tjatinohaka kwazo kudza Yehova, Ndzimu wakunolebgwa negukwe muBhayibhili kakale ndiye Mbumbi wezwinhu zwose. Togwisa kwazo tebedzela Yesu Khristu kakale tohana dangwa kuti baKhristu. Umwe nemwe wedu unozwipa lubaka kuti atjidze banhu bazibe ndeBhayibhili neBuhe gweNdzimu. Ndentha yekuti tofakaza, kene tolebeleka nekwaYehova Ndzimu neBuhe gugwe, banhu banotiziba kuti tibaFakazi baYehova.
Bona webhusayiti yedu. Bala Bhayibhili mu-Internet. Zwidiye zwinjinji ndekwedu kakale nezwinhu zwatinogalamoyo.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
47 Naizvozvo Josefa akasvika akaudza Farao akati:+ “Baba vangu nevana vababa vangu nemakwai avo nemombe dzavo nezvose zvavanazvo vasvika vachibva kunyika yeKenani, zvino vari munyika yeGosheni.”+
2 Pavana vababa vake vose akatora varume vashanu, kuti aende navo kuna Farao.+
3 Farao akabva ati kuvana vababa vake: “Munoita basa rei?”+ Naizvozvo vakati kuna Farao: “Vashandi venyu vafudzi vemakwai,+ isu nemadzitateguru edu.”+
4 Pashure paizvozvo vakati kuna Farao: “Tauya kuzogara tiri vatorwa munyika,+ nokuti hakuna mafuro eboka rezvipfuwo iro vashandi venyu vanaro,+ nokuti nzara yacho ihuru munyika yeKenani.+ Zvino tapota, regai vashandi venyu vagare munyika yeGosheni.”+
5 Farao akati kuna Josefa: “Baba vako nevana vababa vako vauya kuno kwauri.
6 Nyika yeIjipiti iri pamberi pako.+ Ita kuti baba vako nevana vababa vako vagare pakanaka zvikuru kwazvo penyika yacho.+ Ngavagare munyika yeGosheni,+ uye kana uchiziva kuti pakati pavo pane varume vakashinga,+ uvagadze vave vakuru vakuru vanotarisira zvipfuwo zvangu.”+
7 Josefa akabva apinza baba vake Jakobho, akavasuma kuna Farao, Jakobho akakomborera Farao.+
8 Zvino Farao akati kuna Jakobho: “Mazuva emakore oupenyu hwenyu mangani?”
9 Naizvozvo Jakobho akati kuna Farao: “Mazuva emakore okugara kwangu ndiri mutorwa makore zana nemakumi matatu.+ Mazuva emakore oupenyu hwangu akava mashoma neanotambudza,+ haana kusvika pamazuva emakore oupenyu hwemadzibaba angu pamazuva okugara kwavo vari vatorwa.”+
10 Pashure paizvozvo Jakobho akakomborera Farao, akabva pamberi paFarao.+
11 Nokudaro Josefa akaita kuti baba vake nevana vababa vake vagare uye akavapa nzvimbo kuti ive yavo munyika yeIjipiti, pakanaka zvikuru kwazvo penyika yeIjipiti, munyika yeRamesesi,+ sezvakanga zvarayirwa naFarao.
12 Josefa akaramba achipa baba vake nevana vababa vake neimba yose yababa vake zvokudya,+ maererano nokuwanda kwevana vacho.+
13 Zvino kwakanga kusina zvokudya munyika yose, nokuti nzara yacho yakanga iri huru kwazvo;+ uye nyika yeIjipiti nenyika yeKenani dzakaziya nenzara yacho.+
14 Josefa akatora mari yose yaiva munyika yeIjipiti nenyika yeKenani yezviyo zvakanga zvichitengwa nevanhu;+ uye Josefa akaramba achiuya nemari yacho muimba yaFarao.
15 Kwapera nguva yakati mari yakapera munyika yeIjipiti nomunyika yeKenani, vaIjipiti vose vakatanga kuuya kuna Josefa, vachiti: “Tipei zvokudya!+ Tofirei pamberi penyu nokuti mari yapera?”+
16 Josefa akabva ati: “Unzai zvipfuwo zvenyu uye ndichakupai zvokudya tichichinjana nezvipfuwo zvenyu, kana mari yapera.”
17 Vakatanga kuuya nezvipfuwo zvavo kuna Josefa; Josefa akaramba achivapa zvokudya achichinjana nemabhiza avo uye zvipfuwo zvemakwai nezvipfuwo zvemombe nembongoro,+ uye akaramba achivapa zvokudya achichinjana nezvipfuwo zvavo zvose mugore iroro.
18 Zvishoma nezvishoma gore iroro rakapera, uye vakatanga kuuya kwaari mugore rakatevera vachiti kwaari: “Hatingavanziri ishe wangu asi mari neboka rezvipfuwo zvapedzerwa kunashe wangu.+ Hapana chasara pamberi pashe wangu asi miviri yedu nenyika yedu.+
19 Tofirei pamberi penyu,+ isu nenyika yedu? Titengei isu nenyika yedu mutipe zvokudya,+ isu pamwe chete nenyika yedu tichava varanda vaFarao; tipei mbeu kuti zvimwe tingararama tirege kufa, nyika yedu irege kuitwa dongo.”+
20 Naizvozvo Josefa akatengera Farao nyika yose yeIjipiti,+ nokuti vaIjipiti vakatengesa mumwe nomumwe munda wake, nokuti nzara yakanga yanyanya pavari; uye nyika yacho yakava yaFarao.
21 Kana vari vanhu, akavatamisira mumaguta kubva kune mumwe mugumo wenharaunda yeIjipiti kusvikira kune mumwe mugumo wayo.+
22 Nyika yevapristi chete ndiyo yaasina kutenga,+ nokuti migove yevapristi yaibva kuna Farao uye vaidya migove yavo yavaipiwa naFarao.+ Ndokusaka vasina kutengesa nyika yavo.+
23 Josefa akabva ati kuvanhu vacho: “Onai, nhasi ndatengera Farao imi nenyika yenyu. Heino mbeu, idyarei munyika yacho.+
24 Kana yabereka,+ mupe Farao chikamu chimwe chete pazvikamu zvishanu,+ asi zvikamu zvina zvichava zvenyu zvive mbeu yeminda uye zvokudya zvenyu nezvevaya vari mudzimba dzenyu nezvevana venyu kuti vadye.”+
25 Naizvozvo vakati: “Maponesa upenyu hwedu.+ Ngatinzwirwe nyasha nashe wangu, uye tichava varanda vaFarao.”+
26 Josefa akauita murau kusvikira nhasi panyika yeIjipiti kuti Farao awane chitsama chinosvika kuchikamu chimwe chete pazvikamu zvishanu. Nyika yevapristi chete seboka rakasiyana haina kuva yaFarao.+
27 VaIsraeri vakaramba vachigara munyika yeIjipiti, munyika yeGosheni;+ vakagadzikana mairi, vakabereka, vakava vazhinji.+
28 Jakobho akararama munyika yeIjipiti kwemakore gumi nemanomwe, zvokuti mazuva aJakobho, makore oupenyu hwake, akava makore zana nemakumi mana nemanomwe.+
29 Zvishoma nezvishoma mazuva okuti Israeri afe akaswedera.+ Naizvozvo akashevedza mwanakomana wake Josefa akati kwaari: “Zvino, kana wandinzwira nyasha, ndapota, isa ruoko rwako pasi pechidya changu,+ undiitire mutsa worudo nokuvimbika.+ (Ndapota, usandiviga muIjipiti.)+
30 Asi ndicharara nemadzibaba angu,+ uye unditakure ndibude muIjipiti undivige muguva rawo.”+ Naizvozvo akati: “Ini pachangu ndichazviita maererano neshoko renyu.”
31 Akabva ati: “Ndipikire.” Naizvozvo akavapikira.+ Israeri akagwadama kumusoro kwomubhedha.+
© 2014 Watch Tower Bible and Tract Society of Pennsylvania.
|


text:
Zizi
Zizi (owl in English) ishiri inowanikwa kuzviwumbe zvose kunze kweAntarctica; zizi rinowanikwa mumarudzi mazana maviri (200). Zizi rinoverengwa sechikara chinodya dzimwe mhuka. Mazizi anodya tupembenene; dzimwe shiri uye mhuka ndiki dzepamupanda wedzinoyamwisa. Zizi kazhinji rinogara rega uye rinofamba husiku.
Chimiro cheZizi[chinja | edit source]
Mazizi ane maziso mahombe ari pamaberi pechiso kwete kumativi emusoro sedzimwe shiri dzinovhima. Maziso ezizi hakafamba saka rinofanira kutenderedza musoro wese kana roda kuona nerumwe rudzivo. Zizi rinozivikanwa nokugona kumonyorora mutsipa negonya rinokwana kusvika 270o kurudyi nekuruboshwe.
Zizi rine maziso anoona zviri kure asi harikwanise kunatsa kuoona zviri pedyo macentimteres mashoma kubava pariri. Saka kana rodya rinoshandisa mukushe ari pamuromo waro kutsvaka kuti chikafu chariri kudya chiri papi chamira sei. Asi maziso aro anowona kure anobatsira zvakanyanya parinovhima husiku.
Tsumo[chinja | edit source]
- Zizi kurungwa munyu roti, "Ndava hukuwo"


text:
Vanhu Vakachenjera Ndivo Vakanyora Bhaibheri Here?
Mhinduro yeBhaibheri
Bhaibheri iro rinozivikanwawo seMagwaro Matsvene, rine mashoko akawanda anopa uchenjeri. Cherechedza uone kuti Bhaibheri pacharo rinozvirondedzera sei: “
Rugwaro rwose rwakafuridzirwa naMwari.” (2 Timoti 3: Pane umboo hwakawanda hunotsigira izvozvo. Chimbofunga zvinotevera:
Hapana akambobudirira pakupikisa Bhaibheri nezvekururama kwaro parinotaura nyaya dzakaitika kare.
Vanhu vakanyora Bhaibheri vaiva vakavimbika uye hapana chavaisiya. Kuvimbika ikoko kwakaita kuti chokwadi chibudiswe pachena.
Bhaibheri rine dingindira rimwe chete: kutsigira kuti Mwari ane kodzero yokutonga vanhu uye kuzadziswa kwechinangwa chake pachishandiswa Umambo hwake hwokudenga.
Kare kare pane dzimwe nyaya dzesayenzi idzo vanhu vakawanda vaibvumirana nezvadzo nepo vakanga vakarasika. Asi Bhaibheri paraitaura nyaya idzodzo rakanga rakarurama pasinei nokuti rakanga ranyorwa kare-kare.
Nhoroondo dzakanyorwa dzinoratidza kuti uprofita hweBhaibheri kana kuti zvarinotaura ndezvechokwadi.


text:
MASHOKO OKUWEDZERA
Zuva Rokutongwa—Chii?
UNOFUNGIDZIRA kuti Zuva Rokutongwa richange rakaita sei? Vakawanda vanofunga kuti mabhiriyoni evanhu achaunzwa pamberi pechigaro choumambo chaMwari akaita mudungwe. Ipapo, munhu oga oga achatongwa. Vamwe vachapiwa mubayiro weparadhiso yokudenga, uye vamwe vachatongerwa kutambudzwa kusingagumi. Zvisinei, Bhaibheri rinoratidza zvakasiyana chaizvo pamusoro penguva iyi. Shoko raMwari rinoirondedzera senguva yetariro uye yokugadzirisa zvinhu, kwete senguva inotyisa.
Pana Zvakazarurwa 20:11, 12, tinoverenga tsanangudzo yomuapostora Johani yeZuva Rokutongwa, inoti: “Ndakaona chigaro choumambo chikuru chichena naiye akanga agere pachiri. Denga nenyika zvakatiza pamberi pake, uye hazvina kuwanirwa nzvimbo. Ndakaona vakafa, vakuru nevaduku, vamire pamberi pechigaro choumambo, uye mipumburu yakavhurwa. Asi mumwe mupumburu wakavhurwa; ndiwo mupumburu woupenyu. Vakafa vakatongwa nezvinhu zviya zvakanga zvakanyorwa mumipumburu maererano nemabasa avo.” Mutongi anotsanangurwa pano ndiani?
Jehovha Mwari ndiye Mutongi mukuru wevanhu anopfuura vose. Zvisinei, anopa vamwe basa racho chairo rokutonga. Maererano naMabasa 17:31, muapostora Pauro akataura kuti Mwari “akatara zuva raanoda kutonga naro nyika inogarwa, nokururama achishandisa munhu waakagadza.” Mutongi uyu akagadzwa ndiJesu Kristu akamutswa. (Johani 5:22) Zvisinei, Zuva Rokutongwa rinotanga rini? Rakareba zvakadini?
Bhuku raZvakazarurwa rinoratidza kuti Zuva Rokutongwa rinotanga pashure pehondo yeAmagedhoni, mamiriro ezvinhu aSatani ari panyika paanenge aparadzwa. * (Zvakazarurwa 16:14, 16; 19:19–20:3) Pashure peAmagedhoni, Satani nemadhimoni ake vachaiswa mujeri mugomba rakadzikadzika kwemakore ane chiuru. Munguva iyoyo, vagari venhaka vokudenga vane 144 000 vachava vatongi uye vachatonga “semadzimambo naKristu kwemakore ane chiuru.” (Zvakazarurwa 14:1-3; 20:1-4; VaRoma 8:17) Zuva Rokutongwa harisi chiitiko chichakurumidza kuitwa chakangoreba maawa 24. Rinotora makore ane chiuru.
Munguva iyoyo yemakore ane chiuru, Jesu Kristu “achatonga vapenyu nevakafa.” (2 Timoti 4:1) “Vapenyu” vachange vari “boka guru revanhu” vanopona paAmagedhoni. (Zvakazarurwa 7:9-17) Muapostora Johani akaonawo “vakafa . . . vamire pamberi pechigaro choumambo” chokutonga. Sezvakapikirwa naJesu, achishandisa rumuko, “vari mumakuva vachayeukwa uye vachanzwa inzwi [raKristu], vobuda.” (Johani 5:28, 29; Mabasa 24:15) Asi vose vachatongerwa chii?
Maererano nezvakaratidzwa muapostora Johani, “mipumburu yakavhurwa,” uye “vakafa vakatongwa nezvinhu zviya zvakanga zvakanyorwa mumipumburu maererano nemabasa avo.” Mipumburu iyi zvinhu zvakanyorwa zvakaitwa kare nevanhu vacho here? Kwete, kutonga kwacho hakuzoitwi nokuda kwezvakaitwa nevanhu vasati vafa. Tinoziva sei izvozvo? Bhaibheri rinoti: “Uya anenge afa asunungurwa pachivi chake.” (VaRoma 6:7) Saka vaya vanomutswa vanodzoka kuupenyu vadzimirwa zvivi zvavo zvose. Naizvozvo, mipumburu inofanira kumirira zvimwe zvinodiwa naMwari. Kuti vanopona paAmagedhoni uye vaya vanomutswa vararame nokusingaperi, vachafanira kuteerera mirayiro yaMwari, kusanganisira zvimwe zvitsva zvichange zvichidiwa izvo Jehovha angazivisa mumakore ane chiuru. Saka, vanhu vachatongerwa zvavachaita munguva yeZuva Rokutongwa.
Zuva Rokutongwa richapa mabhiriyoni evanhu mukana wavo wokutanga wokuti vadzidze zvinodiwa naMwari uye kuti vaite maererano nazvo. Izvi zvinoreva kuti pachava nebasa guru rokudzidzisa. Zvechokwadi, “vagari vomunyika inobereka vachadzidza kururama.” (Isaya 26:9) Zvisinei, havasi vose vanenge vachida kuita maererano nezvinoda Mwari. Isaya 26:10 inoti: “Kunyange munhu akaipa akanzwirwa nyasha, haazombodzidzi kururama. Achaita zvisina kururama munyika yokururama uye haazooni ukuru hwaJehovha.” Vakaipa ava vachaurayiwa zvachose munguva yeZuva Rokutongwa.—Isaya 65:20.
Panozopera Zuva Rokutongwa, vanhu vanopona vanenge ‘vava vapenyu’ zvizere sevanhu vakakwana. (Zvakazarurwa 20:5) Saka munguva yeZuva Rokutongwa vanhu vachadzorerwa pakukwana kwaivapo pakutanga. (1 VaKorinde 15:24-28) Panguva iyoyo pachava nomuedzo wokupedzisira. Satani achasunungurwa mujeri rake, obvumirwa kuedza kutsausa vanhu kokupedzisira. (Zvakazarurwa 20:3, 7-10) Vaya vanomurwisa vachawana kuzadzika kuzere kwechipikirwa cheBhaibheri chinoti: “Vakarurama vachagara nhaka yenyika, vachagara mairi nokusingaperi.” (Pisarema 37:29) Chokwadi, Zuva Rokutongwa richava chikomborero kuvanhu vose vakatendeka!
^ ndima 1 NezveAmagedhoni, tapota ona Insight on the Scriptures, Volume 1, mapeji 594-5, 1037-8, uye chitsauko 20 chebhuku rinonzi Namata Mwari Wechokwadi Bedzi, ose akabudiswa neZvapupu zvaJehovha.


text:
Igwa
Igwa (boat) zvinoreva mudziwo unoshandiswa kufambisa vanhu kana nhumbi nemamusoro pemvura. Magwa anonyanya kushandiswa kufamba munzizi nenyanza uye mugungwa munzvimbo dzisina mafungu akanyanya.
Mazuvano magwa anogadzirwa nesimbi kunyanya aluminium nokuda kwekuti hairemi asi anokwanisawo kugadzirwa nematanda.
Bhaibheri muna Isaiah 18:1-2 rinotaura pamusoro pevanhu vaiva kumhiri kwenzi dzeEthiopia richiti, "....inotuma nhume nenzira dzegungwa namagwa enhokwe....". Kureva kuti vanhu muAfrica vaigadzira magwa enhokwe karekare.


text:
Kukombodza (zvirimwa)
Kukombodza (reach full potential) zvinoreva kukura, kururama kana kubudirira kusvika napose panogoneka. Shoko iri rinotodzana nerekuti kukomborera rinoreva kuitira zvakanaka, zvakarurama, zvinofadza pamweya kana panyama.
Kurerutsa Mutauro[chinja | edit source]
- Mbambaira iyi yakaisvokombodza kureva kuti yakakura uye inotapira zviri zvakanyanya.
- Mbesanwa dzinokombodza chere dziri muvhu rine mufudze.
- Munhu ane maoko ekurima mbesa anoni ane makombodzwa, sokuti Mai Tangai vane makombodzwa enzungu..


text:
Masvingo Province
Dunhu reMasvingo rimwe rematunhu gumi ari munyika yeZimbabwe.
Dunhu reMasvingo riri pedyo neMasvingo eZimbabwe. Guta reMasvingo kusvika mugore ra1982 raimbonzi Fort Victoria. Zita raro ndokubva razoshandurwa kwenguva pfupi rakunzi Nyanda. Mushure memwedzi mishomanini rakasoshandurwa zvakare rakunzi Masvingo sezvo zita rekuti Nyanda raisanyatsoita kumunhu wese.
Dunhu reMasvingo ndiro rekutanga kusvikwa nevachena pavakauya kuzopamba nyika yeZimbabwe.
Dunhu reMasvingo mugore ra2002 raive nehwuwandu hunozsvika mirioni imwe nezviuru mazana matatu (1 300 000). Masvingo iri makiromita mazana maviri nemakumi mapfumbamwe nemaviri kubva muHarare rinova guta guru reZimbabwe. Vanhu vazhinji vanogara mudunhu reMasvingo maKaranga.
Guta reMasvingo yakaumbwa nemisha inoti Mucheke, Rujeko, Rhodene, Target Kopje ne Eastvale. Misha iyi inosanganisira misha inogara vanhu vakawanda, inogara vanhu vakawanda zviripakati nepakati kozoita inogara vanhu vashoma.


text:
Ketanyika
Ketanyika (Geology in English) chidzidzo chinotarisa kuwumbwa kwakaitwa nyika yevhu yatinotsika, matombo ari pairi, nokuchembera kwayo nyika. Chidzidzo ichi chakakosha pakuwanikwa kunoitwa muchegwa une simbi, mafuta emuchovha, nekuwana mvura iri muvhu.
Shoko rokuti kuketa ishoko reslang yeChiShona rinoreva zvinosanganisira: kuziva, kuona, kuva nenjere, kuyeuka chawakamboona, kupatsanura, kuronga, zvichingodaro. Shoko rokuti kuketa ndiro riri pedyo kuturikira chivakashure chokuti -logy chinoshandiswa kuEnglish mumazwi anenge gynaecology, geology, biology. Saka Ketanyika ibazi reruzivo pamusoro penyika kuwumbwa kwayakaitwa, matombo ari pairi, nekugadzikana kwehwendefa dziri pairi.